qundao/data-zh-poetry huggingface dataset:
弃妾叹次前韵二首
作者：张羽
朝代：明

郎家憎妾少低迥，弃置还同匣底钗。恩怨难凭词客赋，容颜那托画工佳。春回绣阁欢犹懒，夜静兰闺影与偕。可是倚门人尽悦，此身端耻学优俳。静思那论日九回，临鸾羞睹嫁时钗。自缘薄命逢姑恶，空负青春倚婿佳。貌似月娥怜独宿，身非梁燕愧重偕。笑颦若尔无凭准，应恐傍人说是俳。
弃妾叹次前韵二首·其一
作者：张羽
朝代：明
体裁：七言律诗

郎家憎妾少低迥，弃置还同匣底钗。恩怨难凭词客赋，容颜那托画工佳。春回绣阁欢犹懒，夜静兰闺影与偕。可是倚门人尽悦，此身端耻学优俳。
弃妾叹次前韵二首·其二
作者：张羽
朝代：明
体裁：七言律诗

静思那论日九回，临鸾羞睹嫁时钗。自缘薄命逢姑恶，空负青春倚婿佳。貌似月娥怜独宿，身非梁燕愧重偕。笑颦若尔无凭准，应恐傍人说是俳。
徐河舟中二首
作者：张羽
朝代：明

孤棹下青徐，飘飘几日馀。身遥惊岁晚，病怯觉舟虚。午灶全炊药，宵灯倦掩书。京华县北斗，风景定何如。月暗泊舟迟，河流送弱澌。风波身健日，冰雪岁寒时。问路人曾识，怀家仆共悲。前林归暮鸟，尽解宿高枝。
徐河舟中二首·其一
作者：张羽
朝代：明
体裁：五言律诗

孤棹下青徐，飘飘几日馀。身遥惊岁晚，病怯觉舟虚。午灶全炊药，宵灯倦掩书。京华县北斗，风景定何如。
徐河舟中二首·其二
作者：张羽
朝代：明
体裁：五言律诗

月暗泊舟迟，河流送弱澌。风波身健日，冰雪岁寒时。问路人曾识，怀家仆共悲。前林归暮鸟，尽解宿高枝。
徐黄门画
作者：张羽
朝代：明
体裁：古风

黄门给事三十余，面如红玉少有须。风骨岂是山泽臞，问着只爱山中居。前年版下鹤头书，征起直上青云衢。文华堂高凌紫虚，出入侍从陪金舆。排方小带红罗襦，精神宛如冯子都。朝下手拈八尺殳，左旋右转风生躯。有时自擘双雕弧，命中叠发谁争呼。归来宾客满直庐，京城酒贵不住酤。烂醉坐叱苍头奴，执烛写此云山图。方今台阁多文儒，似君才艺众中无。文宜侍中武金吾，不负堂堂美丈夫。山中故人交不疏，十年贫贱长相俱。升沉忽如鸟与鱼，麋鹿敢逐夔龙趋。见君此画恒嗟吁，关西行李今何如？祝君名成归五湖，来寻高阳旧酒徒。何辞解衣贳百壶，与君痛醉黄公垆。
德州道中次北潭先生赠别诗韵
作者：张羽
朝代：明
体裁：七言律诗

南雁飞时燕已西，高林欲静远山低。流年暗里看逢酉，归路秋深喜过齐。问宿隔邻分火照，出关随伴候鸡啼。病来端觉诗情薄，懒向邮亭续旧题。
怀友诗·其一
作者：张羽
朝代：明
体裁：五言律诗

念君多苦节，乱后竟悠悠。古巷青襟散，空闱白发愁。近书无片纸，旧业有扁舟。最忆相寻处，柴门独树秋。
怀友诗·其三
作者：张羽
朝代：明
体裁：五言律诗

送别记初春，书来报哭亲。干戈方满目，衰墨未离身。文体高如命，官程拙似人。曾闻旧徒说，怀德易沾巾。
怀友诗·其五
作者：张羽
朝代：明
体裁：五言律诗

曾住潜龙地，逢人话昔缘。行高生俗敬，法胜怪师传。沙鸟听朝梵，胡奴伴夜禅。未应愁末劫，尘想自成怜。
怀友诗·其六
作者：张羽
朝代：明
体裁：五言律诗

声誉遍时流，风沙惨弊裘。泛交通侠士，长揖说诸侯。夜雨菱湖馆，秋风剡水舟。从来为客惯，漂泊可无愁。
怀友诗·其四
作者：张羽
朝代：明
体裁：五言律诗

洒扫空斋住，浑忘应世情。身闲成道性，家散剩诗名。古器邀人玩，新图拣客呈。穷怡山水兴，垂老失时平。
怀古
作者：张羽
朝代：明
体裁：古风

生平慕游侠，驱马遍东周。周人重千金，所遇非我俦。抚剑登泰山，历览鲁与邹。小儒事弦歌，龊龊安足由。北临邯郸道，平原旷悠悠。常闻虞卿贤，斯人不可求。悲哉穷途士，缓急将焉投。
怀故妻及亡儿
作者：张羽
朝代：明

何处葬深情，牵车出晓城。冢间无白日，镜里是前生。积壤销钗凤，荒苔掩佩琼。空余故衣在，手迹尚分明。埋骨近莲宫，松杉满径风。明珠辞掌上，白璧毁泉中。卷有涂鸦墨，花迷趁蝶丛。伤心嬴博者，此恨讵能同。
怀故妻及亡儿·其一
作者：张羽
朝代：明
体裁：五言律诗

何处葬深情，牵车出晓城。冢间无白日，镜里是前生。积壤销钗凤，荒苔掩佩琼。空余故衣在，手迹尚分明。
怀故妻及亡儿·其二
作者：张羽
朝代：明
体裁：五言律诗

埋骨近莲宫，松杉满径风。明珠辞掌上，白璧毁泉中。卷有涂鸦墨，花迷趁蝶丛。伤心嬴博者，此恨讵能同。
怀方员外彝
作者：张羽
朝代：明
体裁：古风

丹霞散沦阴，皓月出东山。惊飙鸣高树，飞鸟绕林间。揽衣起徘徊，白露浩已团。岂无一樽酒，慰此中夜寒。良朋邈已远，独酌岂成欢。熏莸不可和，胶漆不可解。自非同心交，谁能久不改。
怀旧
作者：张羽
朝代：明
体裁：古风

我有一区宅，寄在匡庐山。香炉起户外，瀑布落檐间。梅老花空发，草芳人未还。恰有藤萝月，夜夜照松关。
怀景佺师
作者：张羽
朝代：明
体裁：古风

旅宿厌烦諠，爱此僧居静。莲宇已摧颓，茅斋自清迥。山光林际来，野色雨中净。池水不生澜，袈裟坐相映。累日滞幽寻，绿苔应满径。
怀黄野得
作者：张羽
朝代：明
体裁：七言绝句

疏散元非用世才，日高林户尚慵开。为怜湖上青山好，行到冬青树底来。
悼高青丘季迪三首
作者：张羽
朝代：明

灯前把卷泪双垂，妻子惊看那得知。江上故人身已没，箧中寻得寄来诗。消息初传信又疑，君亡谁复可言诗。中郎幼女今痴小，遗稿千篇付与谁。生平意气竟何为，无禄无田最可悲。赖有声名消不得，汉家乐府盛唐诗。
悼高青丘季迪三首·其一
作者：张羽
朝代：明
体裁：七言绝句

灯前把卷泪双垂，妻子惊看那得知。江上故人身已没，箧中寻得寄来诗。
悼高青丘季迪三首·其三
作者：张羽
朝代：明
体裁：七言绝句

生平意气竟何为，无禄无田最可悲。赖有声名消不得，汉家乐府盛唐诗。
悼高青丘季迪三首·其二
作者：张羽
朝代：明
体裁：七言绝句

消息初传信又疑，君亡谁复可言诗。中郎幼女今痴小，遗稿千篇付与谁。
惜春
作者：张羽
朝代：明
体裁：七言绝句

重重绿树掩园扉，无奈庭前花乱飞。试向镜中看白发，能消几度送春归。
感秋
作者：张羽
朝代：明
体裁：五言律诗

烟火四邻□，蛩声孤馆幽。人闲知永夜，月白见高秋。风露惊华发，关河忆壮游。吾年已如此，素志祗堪羞。
慧河寺留别同乡金上人
作者：张羽
朝代：明
体裁：七言律诗

旅怀寥落寓京师，山寺逢僧是故知。两月都忘为容日，廿年能记出家时。夜堂观弈金莲尽，秋阁闻歌玉树悲。明日移家定何处，藤萝寒月照相思。
憩桃花园
作者：张羽
朝代：明
体裁：五言律诗

古巷号桃花，茅檐背竹斜。卖蔬供北郭，放水与西家。土脉通潮信，湖光助物华。我来思借地，学种五文瓜。
憩海会寺南亭
作者：张羽
朝代：明
体裁：五言律诗

亭子碧江浔，云霞生远心。千山正摇落，四客复登临。地势分吴越，涛声送古今。悠然白鸟意，欲去更长吟。
戏呈金
作者：张羽
朝代：明
体裁：五言绝句

性同韦刺史，坐处爱焚香。宝鼎并鸡舌，烦君早寄行。
戴山石上听松风偶咏
作者：张羽
朝代：明
体裁：古风

溷耳俗諠久，兹晨一清听。长松递鲜飙，哀壑互相应。奔腾骇涛濑，窈渺韵笙磬。至音不假器，始觉自然胜。缘触故成声，动极还归静。此时憩石坐，默然待其定。乃知弃瓢者，未悟闲中性。
戴山迎送神曲
作者：张羽
朝代：明
体裁：古风

山苍苍兮多木，横绝四野兮下无麓。憋远望兮登高，神不来兮劳予。目煦煦兮雅雅，灵修俨兮纷来御。胡不来兮夷犹，将谁须兮远者。芳莫芳兮涧有萍，洁莫洁兮卣之清。云为盖兮霓为旌，神之来兮山冥冥。绛阙兮朱堂，冠余山兮神所宫。神之愉兮既降，翩龙驾兮云中。屡舞兮仙仙，纷进拜兮庭前。灵夭姣兮好服，神弗言兮意已传。牲不实兮酒不旨，将淹神兮神安止。神弗止兮福遗我，事夫君兮长无已。
扬州道中
作者：张羽
朝代：明
体裁：七言律诗

马头津口足风波，岁晏遥乘一传过。南渡客来多汉语，下江舡去半吴歌。芜城总入新编户，瓜步斜连古漕河。何处吹箫明月夜，野田茅屋晓烟多。
扬州道中
作者：张羽
朝代：明

马头津口足风波，岁晏遥乘一传过。南渡客来多汉语，下江船去半吴歌。芜城总入新编户，瓜步斜连古漕河。何处吹箫明月夜，野田茅屋晓烟多。
投赠延平欧阳崇道弃官归庐陵
作者：张羽
朝代：明

龙津孤月下城初，荒洞长风拂袖馀。闽海去时逢荔子，楚江归日到鲈鱼。浮荣屣脱二千石，旧业珍藏六一书。犹有？人怀旧德，□□□□□□□。
投赠延平欧阳崇道弃官归庐陵
作者：张羽
朝代：明
体裁：七言律诗

龙津孤月下城初，荒洞长风拂袖馀。闽海去时逢荔子，楚江归日到鲈鱼。浮荣屣脱二千石，旧业珍藏六一书。犹有�人怀旧德，□□□□□□□。
招隐
作者：张羽
朝代：明
体裁：古风

徇名趍华阙，逐利居市廛。山林何所事，有道在丘园。结构依岩穴，绿萝荫门前。鹍鸡巢高栋，猿猴戏庭间。仰睇大壑阴，俯咏圣人篇。薇藿以充虚，裋褐聊御寒。场苗岂不美，白驹逝翩翩。鹿鸣有旨酒，我思在寒泉。杂县愁钟鼓，物性有固然。长谢嚣尘外，逍遥养余年。
拜陵途中有感
作者：张羽
朝代：明
体裁：七言律诗

寺外西山翠结层，鸣驺未动意先登。阴云漫欲低平野，病眼遥能认泰陵。曾负少年悲作客，细寻往事得逢僧。钟山紫气东南在，秋晚凭高思正腾。
拟古
作者：张羽
朝代：明

后皇有嘉树，受命生南国。谬承雨露恩，结根非一日。如何游闲子，攀条摘其实。一摘已自伤，况乃再三摘。清霜凋绿叶，荣枯良未测。今日上客至，置酒临前楹。弦歌四座起，中有击筑声。此曲谁所为，丝急调不平。窃听不敢言，下流人所轻。回视匣中衣，感德涕纵横。
拟古·其一
作者：张羽
朝代：明
体裁：古风

后皇有嘉树，受命生南国。谬承雨露恩，结根非一日。如何游闲子，攀条摘其实。一摘已自伤，况乃再三摘。清霜凋绿叶，荣枯良未测。
拟古·其二
作者：张羽
朝代：明
体裁：古风

今日上客至，置酒临前楹。弦歌四座起，中有击筑声。此曲谁所为，丝急调不平。窃听不敢言，下流人所轻。回视匣中衣，感德涕纵横。
拟古四首
作者：张羽
朝代：明

闲夜会亲友，置酒临高堂。秦筝间赵舞，吹笙复鼓簧。清音随飘风，逸响绕修梁。坐客咸同志，宁复算羽觞。人生忽如寄，富贵安可常。含情待所欢，渺渺天一方。譬彼鹖，扬声待朝阳。忧思怨零雨，白日何时光。且当极欢宴，聊以慰中肠。薄游上东门，南望青山阿。松柏郁苍苍，绝顶亦嵯峨。中有避世者，存身养元和。我欲求其人，年岁空蹉跎。驱车寻归路，延目望三河。古来节侠士，孤坟蔽蓬科。杀身不成仁，倏如飞鸟过。宛转采芝曲，令人生叹嗟。出门行康衢，所见但车马。登高望太行，中原空旷野。胡雁投南迁，白日从西下。值此岁年宴，无可为欢者。驰咏寄亲友，孤怀聊用写。布衣可终身，爵禄当自舍。处世如逆旅，生年少至百。朱颜易枯槁，鬓发终变白。一朝气息尽，奄然归幽宅。衣裳弗复御，车马他人得。岂无俎豆陈，满案不能食。所以君子心，鼓瑟以永日。佳宾时相过，浊酒聊共适。况此忘百忧，陶然谢形役。区区尘俗中，鄙吝深可惜。
拟古四首·其一
作者：张羽
朝代：明
体裁：古风

闲夜会亲友，置酒临高堂。秦筝间赵舞，吹笙复鼓簧。清音随飘风，逸响绕修梁。坐客咸同志，宁复算羽觞。人生忽如寄，富贵安可常。含情待所欢，渺渺天一方。譬彼鹖，扬声待朝阳。忧思怨零雨，白日何时光。且当极欢宴，聊以慰中肠。
拟古四首·其三
作者：张羽
朝代：明
体裁：古风

出门行康衢，所见但车马。登高望太行，中原空旷野。胡雁投南迁，白日从西下。值此岁年宴，无可为欢者。驰咏寄亲友，孤怀聊用写。布衣可终身，爵禄当自舍。
拟古四首·其二
作者：张羽
朝代：明
体裁：古风

薄游上东门，南望青山阿。松柏郁苍苍，绝顶亦嵯峨。中有避世者，存身养元和。我欲求其人，年岁空蹉跎。驱车寻归路，延目望三河。古来节侠士，孤坟蔽蓬科。杀身不成仁，倏如飞鸟过。宛转采芝曲，令人生叹嗟。
拟古四首·其四
作者：张羽
朝代：明
体裁：古风

处世如逆旅，生年少至百。朱颜易枯槁，鬓发终变白。一朝气息尽，奄然归幽宅。衣裳弗复御，车马他人得。岂无俎豆陈，满案不能食。所以君子心，鼓瑟以永日。佳宾时相过，浊酒聊共适。况此忘百忧，陶然谢形役。区区尘俗中，鄙吝深可惜。
拟过园隐阻雨奉还
作者：张羽
朝代：明
体裁：古风

在远每伤离，在近还成隔。飞雨渺何穷，佳期怅难得。人寒市井空，天晚江潮白。知君掩阁卧，终朝迟来客。
拿口驿午憩次壁间诗韵
作者：张羽
朝代：明
体裁：七言律诗

山行弥月未论旬，又听前滩数候人。太守十年从白发，樵阳两度见青春。风波险欲摧心折，政事书堪与泪陈。愁绝杜陵浑太瘦，谪仙诗好为传真。
挽大行吴年兄勿斋
作者：张羽
朝代：明
体裁：七言律诗

昔从秋宴鹿鸣堂，曾共归舟问北江。前辈文章推巨笔，往时灯火忆同窗。二雏风格祥麟并，八月星槎画鹢双。我忆九原招不起，紫薇花下独眉庞。
挽杨宪府孟载二首
作者：张羽
朝代：明

南北云山赋远游，白头终老晋阳秋。千篇留得平生稿，半似苏州半郢州。恨不寻君未死前，须臾一别便千年。慰人幸有童乌在，他日应能续《太玄》。
挽杨宪府孟载二首·其一
作者：张羽
朝代：明
体裁：七言绝句

南北云山赋远游，白头终老晋阳秋。千篇留得平生稿，半似苏州半郢州。
挽杨宪府孟载二首·其二
作者：张羽
朝代：明
体裁：七言绝句

恨不寻君未死前，须臾一别便千年。慰人幸有童乌在，他日应能续《太玄》。
挽潘主簿诗
作者：张羽
朝代：明
体裁：七言律诗

尘世浮荣梦不凭，槿花先夕叹飘零。安仁病去曾谁诔，邠老诗存漫托名。五月孤嫠归旅榇，千家父老泣铭旌。东山山下流泉咽，应为怜君带哭声。
挽诗
作者：张羽
朝代：明
体裁：五言律诗

凯风悲棘心，萱梦杳春深。陟屺迷长望，鸣琴眷好音。胆丸劬柳母，羊枣泣曾参。宠渥年来下，哀荣出华阴。
放舟叠前韵书絅卿弟扇头
作者：张羽
朝代：明
体裁：五言律诗

春水才容棹，松风暗学琚。酒从彭泽醉，诗倩阿咸书。已乞仙人药，深辞长者车。那知林薄外，亦有老农居。
文心之访予山中
作者：张羽
朝代：明
体裁：五言律诗

远访孤峰顶，凉荒见道情。别来多少事，话到二三更。灯影摇空壁，茶香出破铛。山中无一物，何以赠君行。
新岁唫
作者：张羽
朝代：明
体裁：七言律诗

新年初见雪消时，拜舞欢同觐赤墀。颁朔载分尧甲子，明禋重饬汉威仪。铜龙漏彻鸡人报，铁骑班回象路移。帝道由来严正始，从臣还儗太平诗。
方园杂咏十二首 其一 憩瓮台
作者：张羽
朝代：明
体裁：五言绝句

抱瓮汲晨井，灌余烟景微。独坐卷修绠，园芳犹满衣。
方园杂咏十二首 其七 苍耳林
作者：张羽
朝代：明
体裁：五言绝句

杖藜成独往，青林人迹稀。日晏迷归路，翠实罥秋衣。
方园杂咏十二首 其三 南隩
作者：张羽
朝代：明
体裁：五言绝句

北亭望南隩，高林悬薜萝。日莫乌声急，时闻劳者歌。
方园杂咏十二首 其九 道林
作者：张羽
朝代：明
体裁：五言绝句

邻近列仙居，瑶林閟清境。夜深明月来，送过幡幢影。
方园杂咏十二首 其二 牛羊坂
作者：张羽
朝代：明
体裁：五言绝句

小坂平如掌，春深绿草肥。牛羊识家近，日夕自能归。
方园杂咏十二首 其五 古沟
作者：张羽
朝代：明
体裁：五言绝句

故苑金沟断，荒园碧草秋。南朝多帝泽，曾向此中流。
方园杂咏十二首 其八 见山坡
作者：张羽
朝代：明
体裁：五言绝句

举头见南山，相去能几里。莫言不在山，看山如屋里。
方园杂咏十二首 其六 采蓝径
作者：张羽
朝代：明
体裁：五言绝句

采采不盈襜，幽芳逐微步。欲为公子裳，敢谓行多露。
方园杂咏十二首 其十 月牖
作者：张羽
朝代：明
体裁：五言绝句

结屋连碧筱，虚牖抱园开。如何天上月，移向壁间来。
方园杂咏十二首 其十一 茶宴室
作者：张羽
朝代：明
体裁：五言绝句

园井汲寒绿，当窗煮金屑。应有山僧来，从君泛春雪。
方园杂咏十二首 其十二 东墺
作者：张羽
朝代：明
体裁：五言绝句

一壶兼一杖，独行东墺里。稚子倚柴门，孤烟屋头起。
方园杂咏十二首 其四 芷径
作者：张羽
朝代：明
体裁：五言绝句

坐爱蘼芜绿，王孙罢远游。不似湘江上，千里动离愁。
方园杂咏十二首·憩瓮台
作者：张羽
朝代：明

抱瓮汲晨井，灌余烟景微。独坐卷修绠，园芳犹满衣。小坂平如掌，春深绿草肥。牛羊识家近，日夕自能归。北亭望南隩，高林悬薜萝。日莫乌声急，时闻劳者歌。坐爱蘼芜绿，王孙罢远游。不似湘江上，千里动离愁。故苑金沟断，荒园碧草秋。南朝多帝泽，曾向此中流。采采不盈襜，幽芳逐微步。欲为公子裳，敢谓行多露。杖藜成独往，青林人迹稀。日晏迷归路，翠实罥秋衣。举头见南山，相去能几里。莫言不在山，看山如屋里。邻近列仙居，瑶林閟清境。夜深明月来，送过幡幢影。结屋连碧筱，虚牖抱园开。如何天上月，移向壁间来。园井汲寒绿，当窗煮金屑。应有山僧来，从君泛春雪。一壶兼一杖，独行东墺里。稚子倚柴门，孤烟屋头起。
方绕人话别
作者：张羽
朝代：明
体裁：五言律诗

兹别可无愁，还乡岂浪游。田园重作主，家口半登舟。雪意孤村远，鸡声别墅幽。送君翻自笑，归计转悠悠。
旅怀
作者：张羽
朝代：明
体裁：五言律诗

寥落无人问，青尊独自斟。思亲两行泪，倦客十年心。贫久难禁病，愁多欲废吟。岁寒谁可语，莫逆有孤琴。
日上人深居庵
作者：张羽
朝代：明
体裁：古风

古槐僧，古槐僧，何处深居白云里。禅心乍可拟虚空，世事都将等流水。长年禁足不辞山，一日化衣曾入市。闲分碧涧浸杨枝，戏采青松为麈尾。窗间啼鸟寂不闻，掌上□珠聊渡尔。尚嫌宿习除诗句，况肯劳生为妻子。古槐僧，谁得似。
早春旅怀
作者：张羽
朝代：明
体裁：五言律诗

远客归未得，东风冷尚严。烧痕山顶秃，春色柳眉尖。病久医方熟，贫深酒债添。浮生欲何以，朝暮为齑盐。
早春游望
作者：张羽
朝代：明
体裁：七言律诗

烧灯城郭嫩寒天，早觉春光满眼前。山翠全轻犹带雪，柳丝才长便宜烟。佳人挑菜宁辞远，公子寻芳各斗先。从此陌头车马动，谁能闲坐负华年。
早春行下邳
作者：张羽
朝代：明
体裁：七言律诗

青草山前雨未晞，东风初解试春衣。过淮柳短莺迟语，连海沙长雁欲归。舴艋云中河水绿，鞦韆画里女裳绯。行人正漫西江兴，到处风光赏更违。
早朝偶作
作者：张羽
朝代：明
体裁：七言律诗

曙色初临五凤城，建章宫外听啼莺。红依御水桃花净，绿压宫墙柳叶生。退食从容当日午，趋朝迟暮自天明。潞河南下归舟急，不尽池塘春草情。
明妃
作者：张羽
朝代：明
体裁：七言绝句

绝漠琵琶汉苑心，胡雏漫听岂知音。自缘花貌浑难画，不是丹青故索金。
春初游戴山
作者：张羽
朝代：明
体裁：古风

云罗横四海，田野无遗英。尚赖二三子，共怡山水情。煦煦新阳动，寥寥天宇清。昔人称四美，兹晨遂成并。前登高丘阻，遥睇澄湘明。凭林招远风，松桧自成声。俛仰天地间，微躯良不轻。安能自羁束，坐使众累萦。处贱足为贵，抱素讵非荣。逍遥解神虑，庶以适吾生。
春园漫兴
作者：张羽
朝代：明
体裁：七言律诗

水漫芳塘生暖波，松林兰若散鸣珂。题诗故欲愁花鸟，避酒还能忆薜萝。烟柳万条供妙舞，风莺百转当娇歌。醉斜乌帽归来晚，一路花飞扑面多。
春夜
作者：张羽
朝代：明
体裁：七言绝句

夜静风帘掩复开，南园烟月正徘徊。此时客梦浑难就，无奈花香枕上来。
春寒
作者：张羽
朝代：明
体裁：古风

斋居滞积晦，余寒袭春服。谷风从东来，微雨乱相续。兰心茁还卷，蛰户启仍伏。树冷寂鸣禽，庭荒绝来躅。此时重燃火，倾觞泛新醁。寻芳期自慰，怀人思方数。淑景元易徂，掩扉愁独宿。
春日登戴山怀旧
作者：张羽
朝代：明
体裁：七言律诗

选胜寻常此地行，春日望湘湘更明。白浪逼连阳羡树，青山半掩阖闾城。楼台高下千家柳，阡陌东西几处莺。忽忆从前旧游处，无端愁思一峕生。
春日陪诸公往戴山眺集暮入北麓得石床岩洞诸胜
作者：张羽
朝代：明
体裁：古风

张宴凌崇颠，返策憩涧阴。南岑夙厌历，北麓今始临。危磴绝来术，崩壑瞰空潭。幽窦抱虚白，哀牝递清音。旁探闯窈窕，侧坐倚岖嵚。古苔文已驳，春蒲茸渐深。幽禽鸣相续，惊麌窜莫寻。扳萝罥修袂，折兰芳素襟。奇踪閟自古，胜赏发予心。虽微舞雩咏，敢谐溱洧吟。山河永衿带，微生终陆沉。愧乏古人操，将何视来今。
春日集八弟鹄举园用韵二首
作者：张羽
朝代：明

春游便野服，翻觉厌鸣琚。缓步新开径，閒看近得书。何心婴世网，有客待公车。好在菟裘老，无劳更卜居。池芰亭新盖，风篁戛素琚。清标吾独爱，疏节客曾书。鸡黍招同社，儿童候小车。春园幽胜在，差拟浣花居。
春日集八弟鹄举园用韵二首·其一
作者：张羽
朝代：明
体裁：五言律诗

春游便野服，翻觉厌鸣琚。缓步新开径，閒看近得书。何心婴世网，有客待公车。好在菟裘老，无劳更卜居。
春日集八弟鹄举园用韵二首·其二
作者：张羽
朝代：明
体裁：五言律诗

池芰亭新盖，风篁戛素琚。清标吾独爱，疏节客曾书。鸡黍招同社，儿童候小车。春园幽胜在，差拟浣花居。
春昼
作者：张羽
朝代：明
体裁：古风

人闲白日静，鸟鸣高枕余。薜萝引修蔓，绿覆茅檐虚。砌筠初过雨，窗风时弄书。已无车马迹，适似田家庐。于焉何足恋，性自乐幽居。
春雨
作者：张羽
朝代：明
体裁：古风

轻风递迟折，春夜苦复长。脉脉夜来雨，如缕萦羁肠。抚卷不成读，篝灯熌馀光。渺矣望故园，帝乡复何方。伊昔年少心，屣脱声利场。纷如睦下吏，晨莫徒皇皇。佳游剧遐想，吏隐良参商。拊心愧江云，濯足悲沧浪。既乖齐竽调，徒抱荆璞伤。侯封亦漂技，千金购奇方。西燕正低掠，北鸿翩回翔。物候转目新，尘颜非故常。驾言阻归牵，昨梦劳悠扬。怀哉紫荆树，连枝发幽芳。况兹饥馑馀，禄食惭赪鲂。明朝一雨霁，南陌行春桑。
春雨轩
作者：张羽
朝代：明
体裁：五言排律

霢霂洒空蒙，凭轩望不穷。温迷回雁渚，暖带落花风。着柳应催绿，□桃更上红。气萦蛛网□，润合燕泥融。送响苔阶上，飘寒绿琐中。此时须下榻，琴酌暂相同。
春雪
作者：张羽
朝代：明
体裁：七言律诗

不肯呈祥向臈前，却来迎瑞入新年。斗妆已落梅花后，学舞还居柳絮先。久积自迷芳草地，易消应避艳阳天。遥知大辂躬行处，共贺璚瑶满舜田。
晓入东平
作者：张羽
朝代：明
体裁：五言律诗

支病起宵征，清霜下四更。驿围红树远，月过黑云明。北道谙齐语，东平入汉城。何人愁远戍，蜀道正难行。
晓发嘉兴
作者：张羽
朝代：明

城乌啼散驿楼空，一舸苍茫曙色中。不是故人今夕共，定应愁绝雨兼风。
晓发嘉兴似友
作者：张羽
朝代：明
体裁：七言绝句

城乌啼散驿楼空，一舸夷犹曙色中。不是故人今日共，定应愁绝雨兼风。
晓起
作者：张羽
朝代：明
体裁：古风

新寒人独卧，寝扉风自开。向无羁旅念，秋思亦佳哉。曙禽翻暗竹，白露泻青苔。欲赋幽居意，对景每难裁。
晓过淮阴
作者：张羽
朝代：明
体裁：七言律诗

军城铁锁晓开关，使节星驰未敢闲。淮水东流应到海，瓜洲北去少逢山。行人欲断寒烟外，远烧时明乱苇间。却忆帝城风物盛，礼成须及上春还。
晚凉放舟
作者：张羽
朝代：明
体裁：古风

徂暑惊节谢，幽烦倦日永。玩舟乘夕凉，沿渚入烟境。霭霭残阳飞，沉沉绿阴静。苍茫水容寂，照见归禽影。开襟招远风，延目认遐岭。偶游非素期，炎氛聊暂屏。守拙寡世用，寻幽得澄景。清赏犹未惬，孤舟当重整。
晚归饮众芳亭得高字
作者：张羽
朝代：明
体裁：古风

晨登郡峰首，良游舒郁陶。褰衣陟萝磴，停策眺兰皋。崖端俯城肆，树杪瞩归涛。洞平远帆驶，天净群山高。旷望信多美，喧浊暂能逃。况值芳尊酒，一酌解疲劳。
晚春舟中
作者：张羽
朝代：明
体裁：七言律诗

风光二月成虚掷，客路三千镇独归。去国漫怜行日远，到家常恐见花稀。灯穿夜舫春虫入，帆过晴沙宿鹭飞。零落当时多少事，东风江上欲沾衣。
晚眺有怀
作者：张羽
朝代：明
体裁：五言绝句

相思天外人，极目倚山阁。一雁不飞来，寒汀暮潮落。
晚过费山人园居
作者：张羽
朝代：明
体裁：古风

畏景惜高驾，端居抱烦忧。今晨微雨霁，为此邻曲游。一造幽人居，萧然知蚤秋。脩竹满西墅，早稼盈南畴。坐对故人爽，复兹庭树幽。开园采夏果，茶瓜当献酬。积暄欣物旷，耽赏迟景流。共是栖閒客，来去复何求。
暮归闻许文学枉顾怅然有怀
作者：张羽
朝代：明
体裁：古风

留连东斋饮，迢递独归迟。忽逢山媪话，知枉故人期。月华窗上动，禽响竹间移。不遇君闲咏，悠悠清夜思。
暮过西崦
作者：张羽
朝代：明
体裁：七言绝句

白水泱泱绕坏堤，隔林遥听夕阳鸡。闲行每到东边少，为有青山在屋西。
月夜舟行入金山（在吴中）
作者：张羽
朝代：明
体裁：古风

夙志羡山水，尘萦久未遑。名峰久在望，兹辰一来翔。扬舲入南渚，夕气倏苍苍。纡直水无极，沿洄路更长。皓月悬高天，广川散飞霜。夜寒人语清，烟扉绕洄塘。归樵递谷响，惊鸟动林光。爱此尘境远，敢畏露沾裳。
月潭试茶
作者：张羽
朝代：明
体裁：五言绝句

乞火从山妇，临流煮涧芳。怪来泉味好，并带落花香。
望云树
作者：张羽
朝代：明
体裁：古风

游子辞亲下江去，东游直到海边住。水路迢遥难寄书，空望白云知母处。骆驼桥下贾舡稀，吴缗日日得归迟。举头见云低头坐，此意傍人那得知。焚香再拜云中君，愿留阿母待儿身。
望云树
作者：张羽
朝代：明

游子辞亲下江去，东游直到海边住。水路迢遥难寄书，空望白云知母处。骆驼桥下贾船稀，吴缗日日得归迟。举头见云低头坐，此意傍人那得知。焚香再拜云中君，愿留阿母待儿身。
望太湖
作者：张羽
朝代：明
体裁：古风

登高丘，望远泽，蓬莱三山不可测。何如具区亿万顷，洞庭连娟向空碧。东风吹尽吴天云，玉盘双螺翠堪摘。我昔东游凤凰台，嵯峨巨鳊如山来。白波不动镜光晓，云帆千幅争先开。中流缩首心茫然，恍如乘云行九天。惊涛忽逐回风旋，砰雷转毂奔雪山。龙伯鬼国见眼前，失势一落狞蛟涎。舟师拍浪咒浪婆，我亦再拜不敢言。平时之险且如此，何况震荡洪荒先。帝尧咨嗟逾九年，黄能无勋幽羽渊。有子大圣与天通，一朝出我群鱼中。试观此湖险，始知四载功。长养草木华，无心谢春风。吴越之事良可鄙，虎战龙争方未已。水犀百万今安在，惟见夫椒白云里。鸱夷身退带蛾眉，不直沧波一杯水。我欲临流叫神禹，湘灵鼓瑟冯夷舞。尽挽湖波酿作葡萄春，饮醉扁舟卧烟雨。
朝见日漫题二首
作者：张羽
朝代：明

京华去住漫难期，旅食重看岁暮时。雪后报朝趋阙远，城中借马出门迟。宫楼曙动庭燎合，禁苑春回御柳知。暂任裴？遥注望，旧分千室藉恩私。春明旧迹惜暌离，暂谒官墀梦亦疑。野客衣冠惭胜会，邻家仆马识朝期。千牛露刃浑挥霍，五凤晨光欲动移。忽讶西行山水县，东曹列侍漫成思。
朝见日漫题二首·其一
作者：张羽
朝代：明

京华去住漫难期，旅食重看岁暮时。雪后报朝趋阙远，城中借马出门迟。宫楼曙动庭燎合，禁苑春回御柳知。暂任裴？遥注望，旧分千室藉恩私。
朝见日漫题二首·其一
作者：张羽
朝代：明
体裁：七言律诗

京华去住漫难期，旅食重看岁暮时。雪后报朝趋阙远，城中借马出门迟。宫楼曙动庭燎合，禁苑春回御柳知。暂任裴�遥注望，旧分千室藉恩私。
朝见日漫题二首·其二
作者：张羽
朝代：明
体裁：七言律诗

春明旧迹惜暌离，暂谒官墀梦亦疑。野客衣冠惭胜会，邻家仆马识朝期。千牛露刃浑挥霍，五凤晨光欲动移。忽讶西行山水县，东曹列侍漫成思。
杂咏
作者：张羽
朝代：明
体裁：五言绝句

空山无四邻，闲扉映秋水。时有负樵人，唱歌白云里。
杂拟二首
作者：张羽
朝代：明

雍雍池中雁，饮啄得其时。夕息藉芳荪，朝游荫阶基。仰视云间翼，嗷嗷西南飞。朔风摧羽翰，严霜下霏霏。辛苦万里道，所免寒与饥。倘垂终养惠，岂乐衡阳栖。朝出上东门，遥望北邙坟。凄凄挽者歌，咽咽丧车轮。旌竿日日满，碑碣朝朝新。昨来送葬人，忽奄及其身。朝为席上珍，暮为泉下尘。唶哉当路子，为乐须及辰。有金不趣卖，当为谁所吝。
杂拟二首·其一
作者：张羽
朝代：明
体裁：古风

雍雍池中雁，饮啄得其时。夕息藉芳荪，朝游荫阶基。仰视云间翼，嗷嗷西南飞。朔风摧羽翰，严霜下霏霏。辛苦万里道，所免寒与饥。倘垂终养惠，岂乐衡阳栖。
杂拟二首·其二
作者：张羽
朝代：明
体裁：古风

朝出上东门，遥望北邙坟。凄凄挽者歌，咽咽丧车轮。旌竿日日满，碑碣朝朝新。昨来送葬人，忽奄及其身。朝为席上珍，暮为泉下尘。唶哉当路子，为乐须及辰。有金不趣卖，当为谁所吝。
杂言
作者：张羽
朝代：明
体裁：古风

蜀严好沈冥，日食止百钱。卜筮人所轻，久之操弥坚。君子有所贵，乃不在当年。百世有知音，何必钟期然。子云太区区，誉之公卿间。卑哉益州牧，乃欲吏高贤。岂无王侯贵，敢言不敢言。斯道诚两得，永为后世传。
杂诗
作者：张羽
朝代：明
体裁：古风

戚戚多忧思，悠悠悲夜长。摄衣坐窗间，仰睇明月光。明月有盈亏，轨度岂无常。南箕与北斗，万古不更张。人事有大谬，天道信茫茫。泠泠山下泉，汨汨谷中源。中有双鲤鱼，浮游戏波澜。江汉岂不深，欲往道无缘。风云谅难遇，栖栖守故渊。但恐勺水枯，终为渔者怜。感此令人悲，置身良独难。
杂诗十一首并序·其一
作者：张羽
朝代：明

青阳萌始节，万物咸光昭。我亦动新怀，晞沐起晨朝。俯览手中镜，仰看枝上条。枯卉有再荣，华发行已焦。总角服遗训，老大望愈遥。不伤华发衰，但恐志业消。学成在永久，期之于后凋。右军怀逸民，向平悟《易》卦。如何不决去，皆云待婚嫁。区区儿女情，达士何足挂。我今履其境，此语叵深讶。嗟予丧乡土，旧业废耕稼。连蹇五九年，玄发忽已化。一女首甫笄，两男肩相亚。依依向父情，款款接言话。素怀归衡庐，顾此岂遑暇。寒鸡翼其雏，鸤鸠均上下。物性犹有然，人情谅难舍。何当携幼稚，尽室腾远驾。蜀严好沉冥，日食止百钱。卜筮人所轻，久之操弥坚。君子有所贵，乃不在当年。百世有知音，何必钟期然。子云太区区，誉之公侯间。卑哉益州牧，乃欲吏高贤。岂无王侯贵，敢见不敢言。斯道诚两得，永为后世传。此邦非吾土，寄迹聊在兹。旅食何所营，亦复假耘耔。玄夏苦霖潦，良苗奄离披。至今畎浍间，余波渺相围。行恐春泽盛，耕垦失其时。共虞斯人难，岂独念吾私。先师有遗言，耕也有时饥。且当竭所务，天道非我知。昔予居南山，乐有同心人。形迹不暂乖，栋宇复为邻。有酒更相呼，得粟还共分。时时榛曲中，相携采荆薪。两贤不相猜，所贵得其真。一朝各异路，隔涉吴与闽。拙宦失其宜，薄责恒苦辛。慈母抱沉忧，兴言涕盈巾。昨者访故庐，松竹稍或存。依依亲旧迹，戚戚感良辰。命驾欲相求，风波限通津。尚想古人交，俯仰愧此身。士有避世者，高居浙江源。王室方横溃，斯人独高鶱。抱琴倚衡门，清风拂朱弦。举世莫能屈，乃独诣任延。扫门惧为辱，尺牍情屡宣。道义有相激，权位非所先。周公下白屋，斯礼自古然。区区功曹檄，何足致高贤。生平颇爱酒，未尝自斟酌。一与佳宾遇，陶然不复却。虽得一醉欢，伤生莫自觉。况复多谬妄，空为俗所薄。静言思利己，一止良不恶。东邻有父老，顾我忽大噱。与子共秃翁，忍弃手中爵。酒为荣卫桢，多忧正相搏。呼儿漉新酿，且复共酬酢。醉罢各相恕，谁能责狂药。青青女贞树，霜霰不改柯。托根一失所，罹此霖潦多。高枝委为薪，落叶掩庭阿。弱柳对门植，秀色一何佳。物性固有常，变幻其奈何。伯鸾舂吴市，伉俪乃相之。布衣日操作，椎结无容辉。居贫敢忘敬，举案与眉齐。斯人亦何修，感彼糟糠妻。买臣躬负薪，室家请长辞。岂惟匹妇丑，君子谅有亏。周道兴闺房，衽席岂为微。所以冀缺耨，重耳任不疑。斯道久寂寞，捃摭为此诗。余生惮远役，旅寄百里余。自从去家来，岁月忽已除。绪晏人事迫，卷帙还故居。扬舻发东皋，挂席指西隅。且从家私务，暂与友生疏。渺渺遵溪渚，行行入吾庐。依依携童弱，蔼蔼会里闾。启扉玩东园，绿叶荣韭蔬。采之侑春酒，数酌忘饥劬。但苦遭潦荒，美秫无旧储。犹当望来稔，尊中长不虚。空名百岁后，此事非我须。抱拙衡门下，久矣忘鸣琴。凝尘翳其徽，弦绝调亦沉。时还置我膝，命酒聊自斟。高歌出金石，拂拭趣已深。酣来枕之卧，冥此千古心。吾亦忘吾形，何事待知音。
杂诗十一首并序·其七
作者：张羽
朝代：明
体裁：古风

生平颇爱酒，未尝自斟酌。一与佳宾遇，陶然不复却。虽得一醉欢，伤生莫自觉。况复多谬妄，空为俗所薄。静言思利己，一止良不恶。东邻有父老，顾我忽大噱。与子共秃翁，忍弃手中爵。酒为荣卫桢，多忧正相搏。呼儿漉新酿，且复共酬酢。醉罢各相恕，谁能责狂药。
杂诗十一首并序·其三
作者：张羽
朝代：明

蜀严好沉冥，日食止百钱。卜筮人所轻，久之操弥坚。君子有所贵，乃不在当年。百世有知音，何必钟期然。子云太区区，誉之公侯间。卑哉益州牧，乃欲吏高贤。岂无王侯贵，敢见不敢言。斯道诚两得，永为后世传。
杂诗十一首并序·其九
作者：张羽
朝代：明
体裁：古风

伯鸾舂吴市，伉俪乃相之。布衣日操作，椎结无容辉。居贫敢忘敬，举案与眉齐。斯人亦何修，感彼糟糠妻。买臣躬负薪，室家请长辞。岂惟匹妇丑，君子谅有亏。周道兴闺房，衽席岂为微。所以冀缺耨，重耳任不疑。斯道久寂寞，捃摭为此诗。
杂诗十一首并序·其二
作者：张羽
朝代：明
体裁：古风

右军怀逸民，向平悟《易》卦。如何不决去，皆云待婚嫁。区区儿女情，达士何足挂。我今履其境，此语叵深讶。嗟予丧乡土，旧业废耕稼。连蹇五九年，玄发忽已化。一女首甫笄，两男肩相亚。依依向父情，款款接言话。素怀归衡庐，顾此岂遑暇。寒鸡翼其雏，鸤鸠均上下。物性犹有然，人情谅难舍。何当携幼稚，尽室腾远驾。
杂诗十一首并序·其五
作者：张羽
朝代：明
体裁：古风

昔予居南山，乐有同心人。形迹不暂乖，栋宇复为邻。有酒更相呼，得粟还共分。时时榛曲中，相携采荆薪。两贤不相猜，所贵得其真。一朝各异路，隔涉吴与闽。拙宦失其宜，薄责恒苦辛。慈母抱沉忧，兴言涕盈巾。昨者访故庐，松竹稍或存。依依亲旧迹，戚戚感良辰。命驾欲相求，风波限通津。尚想古人交，俯仰愧此身。
杂诗十一首并序·其八
作者：张羽
朝代：明
体裁：古风

青青女贞树，霜霰不改柯。托根一失所，罹此霖潦多。高枝委为薪，落叶掩庭阿。弱柳对门植，秀色一何佳。物性固有常，变幻其奈何。
杂诗十一首并序·其六
作者：张羽
朝代：明
体裁：古风

士有避世者，高居浙江源。王室方横溃，斯人独高鶱。抱琴倚衡门，清风拂朱弦。举世莫能屈，乃独诣任延。扫门惧为辱，尺牍情屡宣。道义有相激，权位非所先。周公下白屋，斯礼自古然。区区功曹檄，何足致高贤。
杂诗十一首并序·其十
作者：张羽
朝代：明
体裁：古风

余生惮远役，旅寄百里余。自从去家来，岁月忽已除。绪晏人事迫，卷帙还故居。扬舻发东皋，挂席指西隅。且从家私务，暂与友生疏。渺渺遵溪渚，行行入吾庐。依依携童弱，蔼蔼会里闾。启扉玩东园，绿叶荣韭蔬。采之侑春酒，数酌忘饥劬。但苦遭潦荒，美秫无旧储。犹当望来稔，尊中长不虚。空名百岁后，此事非我须。
杂诗十一首并序·其十一
作者：张羽
朝代：明
体裁：古风

抱拙衡门下，久矣忘鸣琴。凝尘翳其徽，弦绝调亦沉。时还置我膝，命酒聊自斟。高歌出金石，拂拭趣已深。酣来枕之卧，冥此千古心。吾亦忘吾形，何事待知音。
杂诗十一首并序其一
作者：张羽
朝代：明
体裁：古风

青阳萌始节，万物咸光昭。我亦动新怀，晞沐起晨朝。俯览手中镜，仰看枝上条。枯卉有再荣，华发行已焦。总角服遗训，老大望愈遥。不伤华发衰，但恐志业消。学成在永久，期之于后凋。
杂诗十一首并序其四
作者：张羽
朝代：明
体裁：古风

此邦非吾土，寄迹聊在兹。旅食何所营，亦复假耘耔。玄夏苦霖潦，良苗奄离披。至今畎浍间，余波渺相围。行恐春泽盛，耕垦失其时。共虞斯人难，岂独念吾私。先师有遗言，耕也有时饥。且当竭所务，天道非我知。
杂题
作者：张羽
朝代：明

我掩手中卷，尔罢膝间琴。相看坐成晚，山水有余音。竿棹每随身，情于白鸟亲。一蓑江上老，阅尽往来人。岩云余轻素，红叶当风堕。林亭江色多，谁能来此坐。云寒鸟归急，落日千峰敛。不见暮樵归，林扉静中掩。红叶下秋浦，归帆未到家。今朝五两正，直过长风沙。
杂题·其一
作者：张羽
朝代：明
体裁：五言绝句

我掩手中卷，尔罢膝间琴。相看坐成晚，山水有余音。
杂题·其三
作者：张羽
朝代：明
体裁：五言绝句

岩云余轻素，红叶当风堕。林亭江色多，谁能来此坐。
杂题·其二
作者：张羽
朝代：明
体裁：五言绝句

竿棹每随身，情于白鸟亲。一蓑江上老，阅尽往来人。
杂题·其五
作者：张羽
朝代：明
体裁：五言绝句

红叶下秋浦，归帆未到家。今朝五两正，直过长风沙。
杂题·其四
作者：张羽
朝代：明
体裁：五言绝句

云寒鸟归急，落日千峰敛。不见暮樵归，林扉静中掩。
杏林图
作者：张羽
朝代：明
体裁：古风

山人种杏白云中，谷口花开千树红。自惜朦胧带朝露，莫愁零落向春风。春风几度花开日，炼得丹成应可食。妙年有术济人多，况君自是餐霞客。
杏隐
作者：张羽
朝代：明
体裁：诗

绛萼竞春华，丹光照似霞。
虎眠应守榖，莺过每衔花。
望处疑仙岛，移来是病家。
写方看子坠，曝药避阴遮。
山客留仁种，贫人寄劵赊。
茂陵那解此，徒说枣如瓜。
杏隐
作者：张羽
朝代：明
体裁：五言排律

绛萼竞春华，丹光照似霞。虎眠应守谷，莺过每衔花。望处疑仙岛，移来是病家。写方看子坠，曝药避阴遮。山客留仁种，贫人寄劵赊。茂陵那解此，徒说枣如瓜。
杜宇
作者：张羽
朝代：明
体裁：五言律诗

国亡知几代，啼血转声频。尔自无归处，何须苦劝人。烟深青嶂晓，花落故城春。任是心如铁，闻时亦怆神。
来青楼
作者：张羽
朝代：明
体裁：五言律诗

画粉叠楼腰，青山不费招。窗开明月夜，帘卷白云朝。淡借澄江映，浓因落景饶。何劳双屐去，千里访岧峣。
杨大用大尹见示晚年生子诗次韵答贺
作者：张羽
朝代：明
体裁：七言律诗

贺客閧堂少白丁，共誇椿树老逾灵。同时器识推杨子，晚节芝兰有谢庭。宰邑定知阴德在，承家端儗策名馨。他年会约乘轩过，听取摩空作赋声。
松下晓栉
作者：张羽
朝代：明
体裁：古风

凌晨盥漱罢，独步南阶行。悄然四邻寂，暂此息营营。散发绿阴下，一栉晨风清。弹冠尘自散，振衣香更轻。松露空中坠，荷气静时生。悟脱遂真性，俯仰忘忧情。
松下问童图
作者：张羽
朝代：明
体裁：古风

宣和天子开南苑，画史当时皆妙选。王孙公族总好此，精绝谁知赵希远。君不见开元之中世称文，宗室亦有李将军。希远师之得其妙，思陵宝重□千钧。松下何人白练裙，萧散似是华阳君。展图安得从尔去，相侔吹笙卧白云。
松竹轩
作者：张羽
朝代：明
体裁：古风

曹务局终朝，斋居暂休沐。松阴生昼寒，竹色连苔绿。懒从醉吏喧，时对高僧宿。毋将簿领来，秽此山林躅。
松阴梦词
作者：张羽
朝代：明
体裁：古风

阳坡碧草秋芊绵，疏影漏衣团绿烟。龙枝无声山日午，仙骨蜕空神悄然。冰魂微回海山小，泠泠鹤语青林表。俯视黄尘盖九州，悠悠凡梦何时晓？
松鹤轩赠处士蔡良翰
作者：张羽
朝代：明
体裁：古风

西轩栖隐处，松鹤与人閒。素节终相保，冥飞岂易扳。瘦宁知卫禄，清不受秦衔。子和孙枝秀，还渠藉好颜。
林下烧笋
作者：张羽
朝代：明
体裁：七言绝句

乱堆黄叶就林边，火力均时味已全。日暮栖禽疑未下，竹根犹自起残烟。
林皋秋色图
作者：张羽
朝代：明
体裁：五言绝句

岩云拥轻素，红叶当风堕。秋色满空亭，无人来此坐。
桃川宫秦人洞
作者：张羽
朝代：明
体裁：七言律诗

桃川川上望仙宫，峭壁重峦半古松。骑马到崖遥度水，入林迷路忽闻钟。花开洞里应长好，鹿过轩间暂亦逢。当日秦人何处在，数家茆屋隔西峰。
梁节妇
作者：张羽
朝代：明
体裁：古风

赤城晓拥青丝骑，玉镜愁鸾落红泪。冰魂偷逐水仙归，绮楼一夜灵犀碎。六曲阑空不碍春，罗带盘风轻扬尘。池波不动夜光碧，青天影落桃花云。相思月照楼前水，离离芳树流红子。无情桃李乱中开，不学芙蓉抱霜死。
梅花初月楼歌
作者：张羽
朝代：明

吾闻仙人好楼居，乃在阆风之圃玄洲之墟。云窗雾阁千仞表，青天十二金芙蕖。风舟不可以径度，安能跨海骑鲸鱼。新安先生列仙儒，卜居半生茅未诛。晓携青鹿向烟雾，一径初入千萦纡。桃源忽向眼中见，风物但是秦人余。五丁何年斧凿枢，洞户夹立宁平舒。纷纷过客不敢有，山君守护烦呵嘘。先生结楼万木杪，迥如丽谯雄且孤。连峰忽断西南隅，开楼见月蛾眉初。梅花千树雪，不如飞觞醉月弄花影，炯然身堕白玉壶。侍郎结发读父书，十年闭楼山不看，一朝征起青云衢，佩玉日向君门趍。楼前梅花自开落，楼头明月还盈虚。南窗孤烛照归梦，觉来枕席非吾庐。且当致身佐唐虞，夔龙岂容混樵渔。长干美酒熟可沽，梅花如雪覆绿芜。神州月色天下殊，何用区区怀故都。花间卧月红？毹，人生花月何处无。
梅花初月楼歌
作者：张羽
朝代：明
体裁：古风

吾闻仙人好楼居，乃在阆风之圃玄洲之墟。云窗雾阁千仞表，青天十二金芙蕖。风舟不可以径度，安能跨海骑鲸鱼。新安先生列仙儒，卜居半生茅未诛。晓携青鹿向烟雾，一径初入千萦纡。桃源忽向眼中见，风物但是秦人余。五丁何年斧凿枢，洞户夹立宁平舒。纷纷过客不敢有，山君守护烦呵嘘。先生结楼万木杪，迥如丽谯雄且孤。连峰忽断西南隅，开楼见月蛾眉初。梅花千树雪，不如飞觞醉月弄花影，炯然身堕白玉壶。侍郎结发读父书，十年闭楼山不看，一朝征起青云衢，佩玉日向君门趍。楼前梅花自开落，楼头明月还盈虚。南窗孤烛照归梦，觉来枕席非吾庐。且当致身佐唐虞，夔龙岂容混樵渔。长干美酒熟可沽，梅花如雪覆绿芜。神州月色天下殊，何用区区怀故都。花间卧月红�毹，人生花月何处无。
梅雪轩
作者：张羽
朝代：明
体裁：七言绝句

山如东郭先生里，屋似西湖处士家。为问轩中清白吏，还应比雪比梅花？
梦中赋
作者：张羽
朝代：明
体裁：七言绝句

西施江上采荷花，孔盖如云万扇遮。如今不敢人窥着，昔日人看隘若耶。
楚宫夏词拟张籍
作者：张羽
朝代：明
体裁：古风

渚宫四面芙蓉开，碧水晴摇冰井台。玉壶蔗浆光满满，当昼君王频赐来。云绡半幅凉钗滑，援琴向风弹《白雪》。冷玉屏开十指寒，输却鸾篦戏相夺。吴绫画扇镇长新，肯信年年有炎热。不愿生入蓬莱峰，愿妾世世居王宫。
楼中雪意
作者：张羽
朝代：明
体裁：五言律诗

楼角聚寒鸦，江氛掩夕霞。乱云方似叶，冻雨未成花。天意怜贫士，人情向酒家。愧无梁苑赋，空拟咏瑶华。
槎史赴台（为高季迪赴远而作）
作者：张羽
朝代：明
体裁：古风

高台阚江山，梯航辏成阛。佳丽焕夙昔，而独惨我颜。游者固云乐，子去不复还。平生五千卷，宁救此日艰。天网讵恢恢，康庄遍榛菅。所恃莫可灭，才名穹壤间。
横云迭嶂图
作者：张羽
朝代：明
体裁：七言绝句

丹崖碧嶂杳难攀，台殿高低积翠间。试遣北人来看着，多应说似洛阳山。
次李景山韵
作者：张羽
朝代：明
体裁：五言律诗

道人无可爱，所嗜特清吟。墨痕沁春雪，灯影摇秋霖。试将不龟手，用鼓无弦琴。此意许谁会，思君沧海深。
次韵玉冈秋兴四首
作者：张羽
朝代：明

江上青山秋更奇，赏怀犹隔楚天涯。丹枫欲障千林晚，黄鹄归飞万里时。往事灯前悲昨梦，流年暗里惜芳姿。霜寒鸟雀依丛急，怪底饥鸢苦见欺。何处秋生诗律奇，杜陵萧索蜀江涯。孤舟泪迸啼猿后，三峡涛回落木时。鸥鸟自飞閒不去，芙蓉虽晚故多姿。楚乡云雨还朝暮，宋玉风流亦漫欺。泸水烟销秋日晶，关河风色惨边情。年光暗惜江蓠晚，秋鬓愁看客镜明。十道羽书闻夕警，五更城角落寒声。季鹰自昔多幽思，不为鲈鱼叹远征。露下澄塘浸水晶，芙蓉花落太无情。青山近拥孤城壮，银汉高临万户明。小院松篁增爽气，谁家弦管剧商声。秋原莫哭诛求急，薇蕨生多尚足征。
次韵玉冈秋兴四首·其一
作者：张羽
朝代：明
体裁：七言律诗

江上青山秋更奇，赏怀犹隔楚天涯。丹枫欲障千林晚，黄鹄归飞万里时。往事灯前悲昨梦，流年暗里惜芳姿。霜寒鸟雀依丛急，怪底饥鸢苦见欺。
次韵玉冈秋兴四首·其三
作者：张羽
朝代：明
体裁：七言律诗

泸水烟销秋日晶，关河风色惨边情。年光暗惜江蓠晚，秋鬓愁看客镜明。十道羽书闻夕警，五更城角落寒声。季鹰自昔多幽思，不为鲈鱼叹远征。
次韵玉冈秋兴四首·其二
作者：张羽
朝代：明
体裁：七言律诗

何处秋生诗律奇，杜陵萧索蜀江涯。孤舟泪迸啼猿后，三峡涛回落木时。鸥鸟自飞閒不去，芙蓉虽晚故多姿。楚乡云雨还朝暮，宋玉风流亦漫欺。
次韵玉冈秋兴四首·其四
作者：张羽
朝代：明
体裁：七言律诗

露下澄塘浸水晶，芙蓉花落太无情。青山近拥孤城壮，银汉高临万户明。小院松篁增爽气，谁家弦管剧商声。秋原莫哭诛求急，薇蕨生多尚足征。
次韵秦人洞二首
作者：张羽
朝代：明

桑竹深村好自由，眼前赢得去秦州。云边野烧逢渠断，雪后春溪过驿流。问路偶随渔父入，寻真空忆洞仙留。湘累千古骚魂在，兰芷遥堪托荐羞。隐居非是学巢由，敲朴那当制九州。洞里尚忧秦惨刻，江东今袭晋风流。蒙恬万里城方急，徐市三山去已留。□□□□□□□，□□□□□□□。
次韵秦人洞二首·其一
作者：张羽
朝代：明
体裁：七言律诗

桑竹深村好自由，眼前赢得去秦州。云边野烧逢渠断，雪后春溪过驿流。问路偶随渔父入，寻真空忆洞仙留。湘累千古骚魂在，兰芷遥堪托荐羞。
次韵秦人洞二首·其二
作者：张羽
朝代：明
体裁：七言律诗

隐居非是学巢由，敲朴那当制九州。洞里尚忧秦惨刻，江东今袭晋风流。蒙恬万里城方急，徐市三山去已留。□□□□□□□，□□□□□□□。
次韵答丁茂才有道
作者：张羽
朝代：明
体裁：五言律诗

丁度青云器，穷年对古书。文辞殊秀雅，风骨宛萧疏。赏合涓金重，音稀郢曲馀。吾衰惭狗监，徒尔识相如。
次韵答庄贰教志明
作者：张羽
朝代：明
体裁：七言律诗

喜君儒雅可吾师，燕集山堂几订期。盛际云龙非偶事，閒情花鸟是深知。才华自愧山公启，静镇犹怀谢傅棋。淮海十年多旧侣，蒹葭秋水正兴思。
次韵答朱楚英
作者：张羽
朝代：明
体裁：七言律诗

北来乡思漫能禁，寒尽燕方雪正深。日下啼猿惊泣玉，眼中流水忆鸣琴。浮生误觉邯郸枕，缓颊惭多相国金。明日定堪重献策，长沙已动贾生心。
次韵送林先生
作者：张羽
朝代：明
体裁：七言律诗

时名江左薄夷吾，皦日中天藉手扶。盛节酬恩盟带砺，长生乞药问蓬壶。三边控吏遥迎马，五月归旌忽载途。□□□□□□□，□□□□□□□。
次韵黄小江中秋是岁闰八月
作者：张羽
朝代：明

桂香兰馥夜交清，心赏还同寄鹤城。影合三人怜月色，望遥一水忆箫声。病看簪绂真为祟，忙觉玄泓久败盟。三五秋光吟过老，盍簪愁咏少年行。乌石风吹晚篴清，闰年羁思黯闽城。星河际海涵秋影，鸾鹤凌风矫夜声。重见月圆还照酒，似防秋去更寻盟。银蟾玉兔无才赋，起看黄杨绕砌行。
次韵黄小江中秋是岁闰八月·其一
作者：张羽
朝代：明
体裁：七言律诗

桂香兰馥夜交清，心赏还同寄鹤城。影合三人怜月色，望遥一水忆箫声。病看簪绂真为祟，忙觉玄泓久败盟。三五秋光吟过老，盍簪愁咏少年行。
次韵黄小江中秋是岁闰八月·其二
作者：张羽
朝代：明
体裁：七言律诗

乌石风吹晚篴清，闰年羁思黯闽城。星河际海涵秋影，鸾鹤凌风矫夜声。重见月圆还照酒，似防秋去更寻盟。银蟾玉兔无才赋，起看黄杨绕砌行。
次高静学韵
作者：张羽
朝代：明
体裁：七言律诗

缊袍无里食无余，每被傍人笑著书。郭泰徒劳夸叔度，扬雄何敢拟相如。玉堂天上非吾梦，紫极宫前有弊庐。安得故人邻壤住，溪头来往赋闲居。
正月二日雪
作者：张羽
朝代：明
体裁：五言律诗

瞥屑复飘萧，随春态更娇。未甘从旧腊，还解避正朝。琪树花偏早，朱楼玉易销。若教先一日，应湿紫宸朝。
正月晦日雪
作者：张羽
朝代：明
体裁：七言律诗

不肯凝祥向腊前，却来呈瑞入新年。开妆已落梅花后，学舞争居柳絮先。乍积欲迷芳草地，易消应避艳阳天。遥知大辂躬耕处，共贺瑶华满舜田。
水边桃花
作者：张羽
朝代：明
体裁：五言绝句

何处惜春华，芳桃水际花。明朝风雨后，流落傍谁家。
永康道中
作者：张羽
朝代：明
体裁：五言律诗

石路多盘折，秋阳向郁蒸。矮墙低贴水，老树倒悬藤。白发腰镰叟，缁衣顶笠僧。村醪何处问，更入乱云层。
汉宫冬词拟温庭筠
作者：张羽
朝代：明
体裁：古风

石鲸呿浪摇金池，吹尽宫梅如雪枝。避风台高风不到，宝帐熟眠人未知。象炉红炽狻猊影，氍毹软翠鸳鸯并。李娘唤春春为回，笑却人间求火井。椒房小妓起常先，玉瓶暖手濯温泉。白头臣朔寒无履，待诏金门霜满天。
江晚旅怀
作者：张羽
朝代：明
体裁：五言律诗

短长亭下景，引睇入吟哦。疏树立寒色，短烟行夕波。山空秋气老，江远客愁多。忽动匡庐兴，白云生薜萝。
江村夏日
作者：张羽
朝代：明
体裁：五言律诗

江村夏景深，蒲稗绿沈沈。浣女朝相问，渔舟晚共寻。晴云飞石燕，夜雨斗沙禽。一听沧浪调，悬知讶此心。
池上
作者：张羽
朝代：明
体裁：五言律诗

秋水转庭柯，临池晚兴多。禽闲栖缺岸，鱼戏动凉波。露浥将衰柳，风欹欲败荷。虽无江海思，咫尺得频过。
沈氏宜春堂屏徐给事贲所画春云叠嶂
作者：张羽
朝代：明
体裁：古风

休文堂前花满枝，风物四时春更宜。前年三月宴客时，坐上才杰皆能诗。众中独许姑苏客，千里江山贮胸臆。醉来意气为倾倒，写出层层好山色。素屏十尺粉垩鲜，千岩万嶂含春烟。客子疑行灞桥路，人家似住武陵源。山僧投寺乱松里，山下鸟啼人未起。柴扉日出扃薜萝，渔网波生撒江水。楚水湘云互蔽亏，渚宫隔岸遥霏微。东崦晴岚西崦雨，何处长歌樵子归。亭下流泉春浩浩，上有居人往来道。相过总是看山来，衣冠虽别情皆好。主人爱玩不下堂，清晨扫地坐焚香。晴看似见孤云起，莫对疑闻细草芳。夫君平生于我厚，记君新吟常在口。长干一去无尺书，谩对此图嗟妙手。一从作吏此事废，从前画癖今除否。遥知紫陌红尘下，每为云山一回首。人生适意在杯酒，万事浮云亦何有。君乎何日归去来，画里青山待君久。
沈集自钱塘归作此示之
作者：张羽
朝代：明
体裁：古风

钱塘昔所游，形胜此邦最。尚想凤凰山，飞翔落天外。胸吞沧溟宽，江水渺如带。海门岂天设，屹立两峰对。汐潮类臣妾，朝暮屡进退。群峰□明湖，浸淫百川会。不意玉女盆，居然堕阛阓。崔嵬白塔寺，零落□宋内。荒阶与断础，龙凤纷破碎。昔闻亳社屋，厌镇信可怪。岂徒鞭荆尸，戮辱极狼狈。妖僧固可醢，国家岂无罪。雷师秉炎火，楚荡意颇快。至今遗民过，涕泣行且拜。尔游何草草，吊古须我辈。落日望东南，临风发长慨。
海会僧房
作者：张羽
朝代：明
体裁：七言绝句

床头书卷绿牙签，病起名家手自拈。气息未回禅诵少，犹能弹舌讲楞严。
涂宾贤按广
作者：张羽
朝代：明
体裁：五言律诗

骢马出番禺，青春畏简书。莲峰迎玉节，椰叶拂雕舆。按部唐封旧，观风越吏馀。鸣琴音尚远，揽辔意何如。
淮口儗别三弟文举兼寄诸弟
作者：张羽
朝代：明
体裁：七言律诗

淮阴去路尔归程，欲写愁心寄远征。云塞忽分联雁影，泥途未出跛驴行。三年去国身先病，几日思家梦亦惊。传与青春诸玉季，辛勤三十愧为兄。
温泉宫行（并序）
作者：张羽
朝代：明
体裁：古风

煌煌帝业三百年，骊山宫殿空云烟。美人艳骨为黄土，山前不改旧温泉。温泉虽在君王去，芳草凄凄满宫路。泉声如泣日将莫，山鸡乱鸣上林树。忆昔玉环赐浴时，红楼绮阁香风吹。头上宝钗凉欲堕，莲步轻扶双侍儿。有客今年曾过此，宫坏墙倾山色死。虎旅知更不复闻，池上玉龙犹喷水。当时此水在天上，一沐恩波荣莫比。六宫粉黛不敢唾，今日行人斗来洗。
港口小泊口号酬庄贰教舟中见赠
作者：张羽
朝代：明
体裁：七言律诗

符分山县记当年，泛尽溪流笑靡然。丛爵自依新赤子，蠹鱼曾出旧青编。每忻芹暴因思献，见履庭霜识戒坚。贫乏只今消息在，雀生犹藉知□传。
游三茅观
作者：张羽
朝代：明
体裁：五言律诗

洞府閟春云，名从地脉分。金毫开妙相，玉札瑑灵文。鹤驭三天下，鸾笙五夜闻。何因避世网，香火事茅君。
游方山观梅
作者：张羽
朝代：明
体裁：七言律诗

寻芳正及上春时，涧道萦纡恨到迟。花似西湖先得暖，人如东阁总能诗。酒中瘦影依依见，席上寒香淡淡垂。日莫醉归簪满帽，从教人笑鬓如丝。
游虎丘
作者：张羽
朝代：明
体裁：五言律诗

春入翠微深，春风吹客襟。相携木上座，来礼石观音。老树积古色，薄云生昼阴。林僧修茗供，默坐契禅心。
滇南喜雨次玉冈韵
作者：张羽
朝代：明
体裁：古风

畏日薄翳景，薰风转祥氛。雨气飒欲至，飞蠓低作群。庭蕉足志喜，疏点声先闻。巢乌方拮据，未阴心恒勤。昆明击鲸波，太华嘘龙云。农忧剧公田，仰兹宽一分。稍见夏畦润，似嗅秋粳芬。帝泽霈无涯，雨珠非所忻。邈矣商岩翁，为霖忆书云。陈诗向玉冈，磨崖纪隆勋。
潭上偶咏
作者：张羽
朝代：明
体裁：古风

回涧曲如月，泠然绿树根。云山自幽寂，水石共成喧。静观因悟性，耽听欲忘言。何由驻尘驾，迢递一寻源。
灯花次韵
作者：张羽
朝代：明
体裁：七言律诗

画堂银烛映歌钟，醉眼俄惊火树红。白玉屏深留晚艳，绛纱笼暖护春丛。阑干清泪非因雨，狼藉残煤总为风。更忆禁垣归路静，金莲随马散文虹。
炬上人之金陵未还保叔塔院留赠
作者：张羽
朝代：明
体裁：五言律诗

闻说离山久，生缘遍外方。三衣长挂体，一钵不持粮。禅处松将偃，归时草正芳。残书看未了，拟借最高房。
点苍山歌
作者：张羽
朝代：明
体裁：古风

三山标海裔，五岳名中州。安知金马碧鸡外，乃有点苍千仞之神丘。愚公有力不得移，至今郁郁蟠荒陬。阴崖犹遗太古雪，白石一化三千秋。禹乘四载尧为忧，穷源不过岷山幽。穆满驱车度黄竹，瑶池觞酒空淹留。秦皇东封汉西祀，汾阴社首纷悠悠，惜哉兹山谁见收。圣人开天四海一，大开明堂朝万国。九州之外更九州，山经海图不可极。輶轩四出如流星，却视点苍同内域。我昔待诏金门前，送僧曾赋还山篇。僧还空山席未煖，我随浮云落天边。此时回首望山雪，其奈徽纆相拘牵。神宫玉女应笑我，丹梯有路无由缘。折兰城头逢使客，官似郑虔头未白。自言本是山中人，偶著儒冠事文墨。世人号我章句师，余心自许中林缁。楞伽诵罢无一语，客至懒谈康乐诗。金樽绿酒劝人饮，手中自嚼青杨枝。明朝惜别还分手，萝月西风待君久。若过东林问远师，天上相逢还忆否。闻道山中无四时，院院僧闲花满蹊。李白东还定有日，为君拂石留新题。
燕山客中
作者：张羽
朝代：明
体裁：七言律诗

只合山中度岁时，欲求闻达岂相宜。命轻似絮人争笑，心直如弦鬼亦知。怕见是非休看史，未忘习业尚耽诗。春风归去江南路，芳草满汀花满枝。
燕山春暮
作者：张羽
朝代：明
体裁：七言绝句

金水桥边蜀鸟啼，玉泉山下柳花飞。江南江北三千里，愁绝春归客未归。
独不见
作者：张羽
朝代：明
体裁：古风

南国有佳人，容颜美无度。临风弄宝瑟，其音怨而慕。未奉锵鸾迎，讵肯涉行露。小院落花深，草生春日暮。掩关独不见，泪下湿纨素。
独夜闻雪
作者：张羽
朝代：明
体裁：古风

亦知雪意就，向夕足寒云。茅山夜自掩，孤枕梦回闻。暗飞方瑟瑟，睡起看纷纷。却忆梁园客，既醉复能文。
玄览堂
作者：张羽
朝代：明
体裁：古风

亹亹游气运，森森万有罗。窅然玄中求，理一非有他。存心冥灵府，洗胎濯百邪。众妙体常寂，岂知形迹多。譬彼明月轮，总揽诸山河。团团霄中澄，默默至幽遐。又如大海渊，潜凝韬众瑕。中有径寸珠，炯炯曜玉葩。间黑归明月，应感无偏颇。高观众甫表，不乐将如何。
玉冈以历百本馈南园司徒南园报以美人图一幅玉冈举以见示为赋一绝
作者：张羽
朝代：明
体裁：七言绝句

凤历蛾眉两斗妍，书中端自有婵娟。风流却忆张公子，雪月风花看百年。
玉冈宅同刘松石道长赋海棠用唐人锦瑟诗韵二首
作者：张羽
朝代：明

梅花零落入新弦，蜀海棠犹早占年。垂蒂最先迎戏蝶，落红应不到啼鹃。香微剩许呼仙侣，艳冷如知避瘴烟。为道玉峰春意满，更看桃李共依然。生憎羯鼓杂鸣弦，忽对花丛忆去年。娇艳真看如中酒，返魂应解逐啼鹃。湖山静夜深凭月，灯火回时小障烟。刚被东风轻唤醒，尚饶春睡欲茫然。
玉冈宅同刘松石道长赋海棠用唐人锦瑟诗韵二首·其一
作者：张羽
朝代：明
体裁：七言律诗

梅花零落入新弦，蜀海棠犹早占年。垂蒂最先迎戏蝶，落红应不到啼鹃。香微剩许呼仙侣，艳冷如知避瘴烟。为道玉峰春意满，更看桃李共依然。
玉冈宅同刘松石道长赋海棠用唐人锦瑟诗韵二首·其二
作者：张羽
朝代：明
体裁：七言律诗

生憎羯鼓杂鸣弦，忽对花丛忆去年。娇艳真看如中酒，返魂应解逐啼鹃。湖山静夜深凭月，灯火回时小障烟。刚被东风轻唤醒，尚饶春睡欲茫然。
玉泉山中怀李景山田师孟二公
作者：张羽
朝代：明
体裁：五言律诗

雁落苍烟外，蝉吟夕照中。与谁论古道，独自立秋风。远岫青无数，晴波碧四空。故人成久别，不见寄诗筒。
王元章墨梅
作者：张羽
朝代：明
体裁：古风

王郎志奇貌亦奇，与世落落噤莫施。一朝骑牛入都市，关吏不识谁何之。归来老作会稽客，干戈欻起西南陲。青袍白马风尘里，越州城边战不已。雄襟自许鲁仲连，一箭无成身已死。世上空余写墨花，只将名姓花光比。于乎！人生有才不尽用，古来埋没皆如此。
用韵答钱邑博孔易三首
作者：张羽
朝代：明

儒官散地列清流，近领恩光出上州。诗酒聊同尘外赏，容颜迟惜镜中秋。才同伏骥堪先致，史继悲麟会晚修。谁念廉贫藏万卷，富儿容易置书楼。官廉争爱得閒偏，乌帽青袍未老年。静儗诗篇酬暇日，漫怜花鸟竞春天。韩公兴剧盘中赏，贺监狂嘲水底眠。今日人才君独美，何如朗月映星缠。越水吴山旧品题，诗声近喜过淮西。春便野寺冲泥到，兴绕遥峰过雪跻。才子瀛洲怀玉树，仙人璚岛梦丹梯。由来孤鹤烟霄上，难与群鸡羽翼齐。
用韵答钱邑博孔易三首·其一
作者：张羽
朝代：明
体裁：七言律诗

儒官散地列清流，近领恩光出上州。诗酒聊同尘外赏，容颜迟惜镜中秋。才同伏骥堪先致，史继悲麟会晚修。谁念廉贫藏万卷，富儿容易置书楼。
用韵答钱邑博孔易三首·其三
作者：张羽
朝代：明
体裁：七言律诗

越水吴山旧品题，诗声近喜过淮西。春便野寺冲泥到，兴绕遥峰过雪跻。才子瀛洲怀玉树，仙人璚岛梦丹梯。由来孤鹤烟霄上，难与群鸡羽翼齐。
用韵答钱邑博孔易三首·其二
作者：张羽
朝代：明
体裁：七言律诗

官廉争爱得閒偏，乌帽青袍未老年。静儗诗篇酬暇日，漫怜花鸟竞春天。韩公兴剧盘中赏，贺监狂嘲水底眠。今日人才君独美，何如朗月映星缠。
用韵送李怀德进士归建宁
作者：张羽
朝代：明
体裁：七言律诗

冬残归计屡移旬，漫拥干旌送远人。燕市酬金逢骏马，郢歌希和到阳春。宾筵欲别情还恋，世故相看懒重陈。却对梅花官舍晚，忆君标格恍如真。
由竹溪至梅溪偶成
作者：张羽
朝代：明
体裁：古风

出门怀清旷，入舟苦炎炽。皇天从人欲，飞雨飒然至。风吹波上寒，凄其感秋气。暝投山僧眠，复得清净地。舟人候明发，徒侣不得迟。溯流多杜渚，篙楫颇告瘁。虽微三巴险，事与五盘异。闻昔天目顶，灵物久潜閟。一朝赴大壑，怒折崖谷碎。回头顾其儿，首尾屡相值。至今此溪水，斗折七十二。世远众喧传，茫昧竟谁识。但欣秋涛壮，水物俱得志。我何惮行役，沿洄领佳致。鸥凫泛淡滥，蒲柳蔚苍翠。人烟乱余集，茅屋若棋置。之子住河漘，相望劳梦寐。每怨川无梁，握手今可跂。忆昨访我初，茅斋夜深闭。扣门满衣雪，僵立不得跪。移灯具鸡黍，浊酒寒不醉。同来郑广文，清瘦凛欲睡。绝胜王猷戆，返棹何太易。兹行冒暑雨，古礼尚报施。逝将㰕轻桡，待子思共济。散发乘长流，垂竿钓清泚。虚舟纵超越，万里谁能系。恐此未易期，临川一长喟。
画云山歌
作者：张羽
朝代：明
体裁：古风

我昔曾游庐岳顶，欲上青天凌倒景。山中白云如白衣，片片飞落春风影。云晶晶兮花冥冥，万壑尽送洪涛声。恍然坐我沧海上，金银楼观空中明。上清真人笑迎客，夜然桂枝煮白石。手持凤管叫云开，虎咆龙吟山月白。明发邀我升东峰，导以绛节双青童。天鸡先鸣海出日，赤气照耀金芙蓉。屏风九叠花茸茸，雾阁云窗千万重。胡不置我丘壑中，一朝垂翅投樊笼。空留万片云，挂在清溪千丈之寒松。愁来弄翰北窗里，貌得云山偶相似。遂令残梦逐秋风，一夜孤飞渡江水。梦亦不可到，图亦不可传，不如早赋归来篇。仙之人兮待我还，安能龌龊尘土间，坐令白云摧绝无所归，青山笑我凋朱颜。
画山水行
作者：张羽
朝代：明
体裁：古风

古来名画传父子，唐有二李蜀两黄。吴兴公子冠当代，雍也继之早擅场。宋祖子孙画龙种，毛骨固是非寻常。珊瑚宝玦久零落，空有妙艺传文章。至元天子亲召见，徒步便赐中书郎。奏图每得天颜喜，盛以金匮白玉堂。遂令世人争贵重，门户杂遝如堵墙。雍初腾踔晚一蹶，五陵豪气无时忘。吴姬越娥坐相拥，始肯落笔挥缣缃。五日十日一水石，屏障仿佛生辉光。君家双图何所得，私印乃出牟陵阳。一图汗漫秋水阔，雁鸿排序投潇湘。山僧悄寻孤寺远，客子喜甚高帆张。一图嵂兀众峰出，疏林叶赤天雨霜。消摇巾舄者谁氏，可是商颜之绮黄？风尘澒洞二十载，玉轴锦题多散亡。图书只应天上有，人间那得千金藏。从来好事遂成癖，云烟过眼如毫芒。君不见王家桓家势尽时，复墙走翙不得将。何如城南佳山水，千岩万壑摩青苍。与君对此饮美酒，虽无南宫北苑庸何伤。
画鹰
作者：张羽
朝代：明
体裁：七言绝句

田车不踏蓄菟丛，鸷鸟何劳送泽宫。知是汉皇仁鸟兽，虞人解自慎绦笼。
界亭驿次壁间韵
作者：张羽
朝代：明
体裁：七言律诗

乱山行出见幽亭，返照高林忽易倾。村舍尚传戎马过，炊烟初傍驿楼生。伏波铜柱功差立，荆国青苗祸已成。正是徬徨愁不去，候人鼓角报严程。
病中口号
作者：张羽
朝代：明
体裁：七言律诗

三十功名愧独难，秪将多病付仙丹。千金市骏应谁是，万卷焚鱼正自宽。绿野云閒秋稻熟，青溪月淡夜鱼寒。迟归已负沧洲约，便信轻舟下急滩。
病中喜友人王继武远过不能出迓口号寄意
作者：张羽
朝代：明
体裁：七言律诗

不见王郎三十年，病中看刺转生怜。吹箫桥上悲秋月，沽酒楼前瞥野烟。诗格总知犹健在，须髯惊说已皤然。君应问我龙钟态，约略如君六载前。
病中喜雨
作者：张羽
朝代：明
体裁：五言律诗

伏枕闻鸣雨，开窗惬病心。天公神叵测，旱魃尔何侵。优渥应千里，斯须可万金。更祈三日止，牟麦忌恒阴。
病起赠韩时元国医
作者：张羽
朝代：明
体裁：七言律诗

上国新春惜鬓丝，病回真识有良医。一家儿女皆蒙力，千古岐黄几试奇。贳券远遗宁望报，同乡数去不须期。却缘竖子潜难及，岂是当时漫不知。
登卢山甫听雨轩感怀
作者：张羽
朝代：明
体裁：七言绝句

华阳洞里烟霞閟，云石山中草树荒。惟有小楼曾宿处，年年春雨满沧浪。
登吴山西番大成寺阁
作者：张羽
朝代：明
体裁：五言律诗

境寂不生尘，僧多是北人。乐随天女仗，花绕梵王轮。□室炉熏聚，清泉茗味新。无生端可慕，只恐愧吾身。
登姑苏台怀古
作者：张羽
朝代：明
体裁：七言律诗

荒台独上故城西，辇路凄凉草树迷。废冢已无金虎踞，坏墙时有夜乌啼。采香径断来麋鹿，响屟廊空变蒺藜。欲吊伍员何处是，淡烟斜日不堪题。
登德清百僚山
作者：张羽
朝代：明
体裁：七言律诗

湖乡风景三秋后，佛界轩亭四望开。碧水翻从城里过，青山直到县门来。鱼商酒市晴偏集，钓艇莲舟晚共回。自古登高能作赋，坐中谁是大贤才。
登桐坞后岩
作者：张羽
朝代：明
体裁：古风

牵萝陟云崦，憩此盘陀石。欲去更题名，淋漓藓花碧。定有樵夫来，怪是龙蛇迹。
登石棋枰山
作者：张羽
朝代：明
体裁：五言律诗

昔闻二仙侣，对弈此高峰。日月推移外，乾坤胜负中。冥心孤鸟过，抚掌四山空。应有傍观者，犹怜着意工。
登絅卿弟东楼
作者：张羽
朝代：明
体裁：五言律诗

南风送花雨，携客上东楼。迟景兹多暇，微凉兼似秋。云空吴望阔，草绿楚骚留。眷此连枝会，高吟愧昔游。
登韩信城望漂母墓
作者：张羽
朝代：明
体裁：七言绝句

绕城春水绿含漪，遥忆沙头澼絖时。若爱当时一杯饭，千年孤冢有谁知。
白蘋洲
作者：张羽
朝代：明
体裁：古风

层城郁迢迢，长溪贯双流。喧然阛阓中，乃有白蘋洲。兹晨策杖往，秀色散我忧。窅眇蛟龙窟，澄明鸥鹭秋。开花照白日，接叶暗渔舟。凉风起其末，客衣薄飕珝。我欲携童稚，具此双钓钩。高歌绿水曲，散发洲上头。安能随世人，负我平生游。
白鸟
作者：张羽
朝代：明
体裁：七言绝句

门前春水下轻鸥，来往偏能近钓舟。却似南唐图画里，杏花蒲叶满汀洲。
百索词
作者：张羽
朝代：明
体裁：古风

越罗窄袖香如雪，五色丝茸相斗结。看谁结得丝最长，管取自身无口舌。大姑巧擘松纹细，小姑双盘作人字。揎来只依金钏宽，剩得留将系郎臂。系郎臂，结郎心，一寸丝绳一寸金。爱惜莫教容易断，直到明年与郎换。
皋亭有感
作者：张羽
朝代：明
体裁：五言律诗

忆昨初经乱，家从此路携。渔汀怜共泊，僧舍记曾题。同载人俱没，重来思转迷。客愁政无奈，况值雨凄凄。
益阳院后小轩
作者：张羽
朝代：明
体裁：五言律诗

江上兵常梗，湖南岁又新。小堂开传舍，高榻谢车茵。冰雪深回座，山泉近结邻。未应耽此景，犹是远行人。
石门道中得石字
作者：张羽
朝代：明
体裁：古风

依微鸟外村，逶迤烟中驿。帆重因愁雨，柁转时惊石。遥岑树共青，远浪鸥同白。离索讵须愁，来往谁非客。
碧岫晴云图
作者：张羽
朝代：明
体裁：五言绝句

岚深山影寒，樵响不知处。绿树早莺时，千峰一家住。
碧澜堂
作者：张羽
朝代：明
体裁：古风

蔼蔼层城阴，弥弥溪流漫。问谁所构堂，轩窗傍高岸。答云唐刺史，文采当时冠。华筵势独高，宾佐俱才彦。吹箫横落日，画茜如云散。健儿簸旌旗，水战逞奇玩。临流赋新诗，意气共称叹。烽火几荒残，城郭多迁换。歌声久矣灭，邮亭锁溪畔。台倾鸟雀下，阑坏凫鹥乱。惟余南山青，依然眼中见。
示楷
作者：张羽
朝代：明
体裁：七言律诗

忆从春燕共群英，乡国虚传甲第名。千里冰霜心尽赤，几人萍水眼偏青。他乡得病悲妻子，薄宦归家笑弟兄。谁判忧虞需富贵，秖应江海老浮生。
离离烟树
作者：张羽
朝代：明
体裁：七言绝句

玉色宫瓶出内家，天香浓浸月中葩。六宫总爱新凉好，不道金风捲翠华。
秋兴同商进士景贞押韵作
作者：张羽
朝代：明

离家秋晚自初春，九辨年来入赋频。病久渐能知药性，途穷端欲问钱神。诗怀似媚江花淡，旅食全甘海味新。莫讶偷閒成夜醉，定须疏散是吾真。花期曾负曲江春，摇落秋芳寄兴频。蟋蟀生愁浑寂莫，芙蓉何意更风神。江边病客终违俗，河内凶年愧食新。闻道蛾眉当北去，汉家物色恐亡真。露下江蓠绿似春，寒潮西去打城频。青山旧锁吴宫恨，白浪疑归胥庙神。返照回鸦楸叶净，孤舟闻雁荻花新。玉箫明月成追忆，归梦纷纷记未真。花柳曾沾辇路春，登高谁赋黍离频。峡云虚绾巫蛾髻，湘水能传屈子神。万里九重天阙远，千金一笑主恩新。三郎亦自惭韦武，犹有傍人笑太真。御苑离宫不耐春，夕阳词客放歌频。当时漫意禅梁父，何处宸游访洛神。近侍宠多宾客盛，腐儒忧在鬓毛新。秋来亦有休文瘦，欲倩傍人为写真。
秋兴同商进士景贞押韵作·其一
作者：张羽
朝代：明
体裁：七言律诗

离家秋晚自初春，九辨年来入赋频。病久渐能知药性，途穷端欲问钱神。诗怀似媚江花淡，旅食全甘海味新。莫讶偷閒成夜醉，定须疏散是吾真。
秋兴同商进士景贞押韵作·其三
作者：张羽
朝代：明
体裁：七言律诗

露下江蓠绿似春，寒潮西去打城频。青山旧锁吴宫恨，白浪疑归胥庙神。返照回鸦楸叶净，孤舟闻雁荻花新。玉箫明月成追忆，归梦纷纷记未真。
秋兴同商进士景贞押韵作·其二
作者：张羽
朝代：明
体裁：七言律诗

花期曾负曲江春，摇落秋芳寄兴频。蟋蟀生愁浑寂莫，芙蓉何意更风神。江边病客终违俗，河内凶年愧食新。闻道蛾眉当北去，汉家物色恐亡真。
秋兴同商进士景贞押韵作·其五
作者：张羽
朝代：明
体裁：七言律诗

御苑离宫不耐春，夕阳词客放歌频。当时漫意禅梁父，何处宸游访洛神。近侍宠多宾客盛，腐儒忧在鬓毛新。秋来亦有休文瘦，欲倩傍人为写真。
秋兴同商进士景贞押韵作·其四
作者：张羽
朝代：明
体裁：七言律诗

花柳曾沾辇路春，登高谁赋黍离频。峡云虚绾巫蛾髻，湘水能传屈子神。万里九重天阙远，千金一笑主恩新。三郎亦自惭韦武，犹有傍人笑太真。
秋夜卧病
作者：张羽
朝代：明
体裁：五言绝句

清斋夜方寂，卧病谁相亲。秋萤如有意，殷勤来照人。
秋夜宿僧院
作者：张羽
朝代：明
体裁：七言律诗

古寺昏钟日已沉，禅房花木自成阴。流萤远度还依草，宿鸟惊飞不出林。僧磬和泉清客虑，佛香入院净人心。夜深共讲楞伽字，始识空门义趣深。
秋夜旅怀
作者：张羽
朝代：明
体裁：五言律诗

命与时相厄，劳生空瘦形。苦吟诗有债，久病药无灵。夜雨和愁落，乡山入梦青。归心逐孤雁，飞过浙江亭。
秋斋早起
作者：张羽
朝代：明
体裁：七言律诗

高斋独宿寝衣轻，覆簟余香似有情。门掩青苔秋淡泊，心同白露晓澄清。新诗夜得思贻友，灵药朝餐学养生。但乞闲身长似此，已将云雾等浮名。
秋日登戴山佛阁
作者：张羽
朝代：明
体裁：七言律诗

风物澄明宿霭收，登山欲尽更登楼。一行白雁投南下，百道清溪向北流。野嶂云归初歇雨，湖田稼熟始知秋。空门寂寂无尘事，骋望端能散客愁。
秋日郊居
作者：张羽
朝代：明
体裁：七言律诗

萧萧晴日户庭幽，无数青山枕碧流。白露雨余砧欲动，黄花风冷扇初收。云迷征雁牵秋梦，烟引寒蝉急暮愁。此际不堪摇落恨，蒹葭如雪满汀洲。
秋晚过尧卿弟庄
作者：张羽
朝代：明
体裁：五言律诗

白发看吾弟，儿童共昔年。谢家偏玉树，何氏胜林泉。病起能招客，秋深为放船。吾衰如杜老，吟罢意茫然。
秋郊行玩
作者：张羽
朝代：明
体裁：古风

新秋景物嘉，树绿昼亦凝。微雨夜来歇，朗然天宇清。幽蛩倏知候，篱豆花间鸣。边鸿未通信，丛桂已含英。恰因文墨暇，一绕林间行。幽栖寡尘虑，散步写中情。逍遥玩澄景，焉知有世荣。
秋阴远望
作者：张羽
朝代：明
体裁：古风

重阴生夕霏，阴霭纷如雾。乍睹余霞景，已失前山处。氛氲迷去鸟，杳眇沉疏树。望远一凄然，徘徊独归路。
秋雨
作者：张羽
朝代：明
体裁：七言律诗

桑竹阴阴浅护村，午天风雨未开门。时从屋底窥峰顶，拟过桥西看水痕。岁事一廛忧菽麦，秋租三限急鸡豚。当年曾说心劳日，欲起阳公与细论。
秦宫秋词拟李贺
作者：张羽
朝代：明
体裁：古风

凉波翠湿南山影，露滴金人光炯炯。君王夜半卷衣回，楼壁斜开蜀云冷。西宫桂熟离离子，海童不归海尘起。蟪蛄啼老不胜秋，小玉采香惜香死。胭脂影破澄潭白，菱角尖尖怎堪摘。鲜红皱绿来满船，楼前凉月光团团。
立春吴黄二友皆有作率尔同赋
作者：张羽
朝代：明
体裁：七言律诗

邻舍萧疏水竹连，共看原野变风烟。青春又数从今日，白发应多似去年。世上浮名都莫爱，客中佳节且相怜。寻思岁计浑无物，只益新诗数百篇。
立秋日早泛舟入郭
作者：张羽
朝代：明
体裁：古风

连霖启秋期，金气晨已兆。溪云合余阴，水霞相照耀。登舻泛凉飙，乘流驾奔峭。回波荡尘襟，青山列远眺。蒲菼迷森沉，菱荷争窈窕。沙明众女浣，潭净孤渔啸。端居积百忧，暂出窥众妙。好爵岂不怀，卫生乃其要。寄谢沧海人，予亦堪同调。
立秋言怀·其一
作者：张羽
朝代：明
体裁：古风

閒居昧时节，飒然惊早秋。梧叶下中庭，火星向西流。寥寥天界阔，萧萧林径幽。感此动中怀，岁月忽已周。素发早垂领，前途行未休。赖此一觞酒，且复慰淹留。
立秋言怀·其二
作者：张羽
朝代：明
体裁：古风

开秋多凉气，时物忽已移。蟋蟀鸣空庭，悲蝉号故枝。绿树变红叶，悽怆令人悲。如何行路子，式微忘归期。辛苦求名誉，定与黄鹄随。不学首阳士，守义宁乐饥。
端午
作者：张羽
朝代：明
体裁：七言律诗

五月江村归梦长，又从客里过端阳。石榴轻闪风前色，山艾时飘苑外香。竞水数舟那更急，穿花双蝶故多忙。儿童不省官中好，犹插朱符说故乡。
竹斋为刘尚絅题
作者：张羽
朝代：明
体裁：七言绝句

美人居傍竹西亭，冰玉相看眼更青。伺凤翔鸾浑未解，轩间试亦鼓湘灵。
竹雨轩
作者：张羽
朝代：明
体裁：五言排律

竹里萧萧雨，轩中景自幽。明珠当砌落，碧玉倚阑愁。烟护常疑晚，风随镇似秋。响分弦上度，色借画中浮。翠叶濡偏重，琼林着更柔。羽沾餐实凤，衣湿在林鸠。嶰谷阴时觅，淇园暝处求。青苔知渐厚，绿雾觉添稠。截管情何及，题竿兴未酬。阮生宜径造，着屐与谁游。
答山西杨宪副故旧见寄
作者：张羽
朝代：明
体裁：七言律诗

晋鄙遥山接太霞，十年从仕鬓空华。秋来有雁偏催客，腊尽无梅更忆家。私属羊毛皆入税，边风马乳代烹茶。番思共隐江南日，每为论诗到晚鸦。
答方以常雨霁见寄
作者：张羽
朝代：明
体裁：古风

余方卧闲馆，子亦辞公门。岂惟名迹同，中有素心存。昨莫枉高驾，飘飖寒雨繁。觞酌未云洽，烟郭遽成昏。乖旷积经宿，已复长忧烦。晨兴束方翰，知子憩幽园。庭阴绿始遍，时夏鸟无喧。感物心独悟，思与静者论。被时想清景，欲往阻修辕。申章酬佳贶，寂寞已忘言。
答陈传大见寄
作者：张羽
朝代：明
体裁：古风

鸟鸣何嘤嘤，伐木久矣缺。君子遗古风，故人心未绝。贻我新诗章，问我间何阔。置之衣袖中，三日诵不辍。比以琼瑶花，要以金石节。岂无蕙兰花，可以慰离别。君怀多芳草，所思在离别。惟有皎皎心，思君如明月。
答黄孝廉雨中见寄
作者：张羽
朝代：明
体裁：古风

飞雨洒门阁，庭溜夕已深。凉飙惊幽幔，秋气薄单衾。暝壑无霁色，寒蛩多苦吟。室家旷修渚，朋知阻遥林。离群易成咎，独处难为心。赖此几上书，□能独幽襟。念子怀癙忧，丰蔀方滞淫。遗我愁霖唱，要我西山岑。□□未遂陟，旨酒思共斟。毋惮沾衣苦，倾耳迟挐音。
米元晖云山图
作者：张羽
朝代：明
体裁：古风

前代几人画山水，逸品只数南宫米。海岳楼前北固山，顷刻云烟生满纸。古云丘壑起心胸，恍惚似与神灵通。素壁高悬卧清昼，耳边恍若闻松风。怪底青山起毫末，森沉绿树临溪活。仙人道士拟可招，芝草琅玕俯堪掇。千里能移方寸间，天机挥洒过荆关。如今画史空无数，对此高踪讵敢攀。
米南宫云山歌
作者：张羽
朝代：明
体裁：古风

古之画法不复见，六朝人物留遗谱。后来山水出新意，二李三王差可睹。洪谷之后有关仝，营丘浑雄独造古。华原处士笔奇崛，余子纷纷何足数。郭熙平远疑有神，北苑烂漫皆天真。画院宣和众史集，俗笔姿媚非吾伦。岂知南宫迥不群，一扫万古丹青尘。神闲笔简意自足，窈窕青山行白云。黄侯黄侯安得此，元气淋漓犹满纸。晴窗拂拭对高秋，恍惚神游华山里。生平画癖奈此何，为子试作云山歌。珍藏什袭君须记，世间名画今无多。
约徐隐君幼文同隐吴兴
作者：张羽
朝代：明
体裁：五言律诗

吴兴好山水，子我盍迁居。绕郭群峰列，回波一镜如。蚕余即宜稼，樵罢亦堪渔。结屋云林下，残年共读书。
纪行诗八首 其一 龙江湾
作者：张羽
朝代：明
体裁：古风

玄天无烈风，江水日夜清。驰波渺东注，回流抱神京。至哉钟水德，乃以龙为名。舟樯万方合，雄丽殊百城。昔云天堑险，今为衣带萦。山川迹不改，人理有代更。下马入官舡，兹焉始孤征。祀事有常期，中心念王程。俯视万仞渊，不啻沟浍平。涉川古所戒，事重躯命轻。
纪行诗八首 其一 龙江湾
作者：张羽
朝代：明

玄天无烈风，江水日夜清。驰波渺东注，回流抱神京。至哉钟水德，乃以龙为名。舟樯万方合，雄丽殊百城。昔云天堑险，今为衣带萦。山川迹不改，人理有代更。下马入官船，兹焉始孤征。祀事有常期，中心念王程。俯视万仞渊，不啻沟浍平。涉川古所戒，事重躯命轻。
纪行诗八首 其七 清口
作者：张羽
朝代：明
体裁：古风

豁达两河口，前与黄河通。高岸忽斗折，清淮汇其中。甘罗城在南，韩信城在东。一为秦人英，一为汉家雄。人生有不死，所贵在立功。方其未遇时，鹿鹿何异同。时命苟未会，丈夫有固穷。舍舟登高防，岁暮百草空。坡陀陇亩间，一二老弱翁。遗迹不可问，但见荒榛丛。行行重回首，目断双飞鸿。
纪行诗八首 其三 竹筱
作者：张羽
朝代：明
体裁：古风

冻雨不成雪，客行利新晴。回睇三山外，残阳霭余明。江神不扬波，归流淡且平。使者诚宣德，国家有威灵。笳鼓发中州，棹讴悲且清。酾酒凌长风，篇翰倏已成。尝读皇华章，征夫任匪轻。愧无咨诹效，何以答皇情。
纪行诗八首 其二 观音山
作者：张羽
朝代：明

连山争南驰，划断沧江曲。势如万马奔，鞭？忽回复。石角不戴土，苍然四无麓。寸草不得荣，唯含古苔绿。浪波撞其根，岩窦响琴筑。浮图乃善幻，凌虚架佛屋。行人愿利涉，望拜各致祝。人生贵心事，安能虑存覆。我欲升其巅，凭高快心目。飞传不可留，一往如电速。
纪行诗八首 其二 观音山
作者：张羽
朝代：明
体裁：古风

连山争南驰，划断沧江曲。势如万马奔，鞭�忽回复。石角不戴土，苍然四无麓。寸草不得荣，唯含古苔绿。浪波撞其根，岩窦响琴筑。浮图乃善幻，凌虚架佛屋。行人愿利涉，望拜各致祝。人生贵心事，安能虑存覆。我欲升其巅，凭高快心目。飞传不可留，一往如电速。
纪行诗八首 其五 邗沟
作者：张羽
朝代：明
体裁：古风

衰杨夹高防，北风暮飕飕。随逢长老问，会言是邗沟。相传开凿初，民劳天为愁。至今浊河底，时见白髑髅。陆通梁宋郊，水漕荆吴舟。渠成万世利，虑始难为谋。至今南北交，此土为名州。飞阁跨通波，张幄如云浮。忆昨少年日，宝马珊瑚钩。经过剧辛辈，结托金张俦。醉月琼花观，征歌明月楼。罗绮朝还暮，笙竽春复秋。繁华逐逝水，一往不可留。向来歌舞地，茫然狐兔丘。家老无儿孙，杖棰驱羊牛。少小心尚尔，不知今白头。欲从乱离说，恐子增离忧。长揖分袂去，零泪如丝流。
纪行诗八首 其八 龟山
作者：张羽
朝代：明
体裁：古风

轻舟溯淮流，千里不见山。披衣起清晓，忽睹青孱颜。始觉客愁散，顿忘行路艰。安得策飞筇，一造幽人关。翻思在山日，千岩厌登攀。物少乃足贵，不在美恶间。役夫告我言，此下栖神奸。嘘气成江河，须臾驾冈峦。僧伽大威力，困彼一鞠悭。石岩下无底，系以千连环。至今风涛夕，犹闻响珊珊。茫茫淮泗流，禹功不可刊。传奇乃善诳，此语当重删。作诗纪岩石，庶以开愚顽。
纪行诗八首 其六 高邮城
作者：张羽
朝代：明
体裁：古风

茫茫高邮城，下有古战场。当时鱼盐子，弄兵此跳踉。燕师扫境出，供馈走四方。长围匝百里，旌甲耀八荒。势如泰山颓，一卵安能当。骄将存姑息，顿刃待其降。两机不容发，岂暇虑杀伤。一朝谤书行，将殒兵亦亡。唶哉三里城，百万莫与亢。鹿走命在庖，终然属其王。空余菩萨台，落日风沙黄。
纪行诗八首 其四 金川门
作者：张羽
朝代：明
体裁：古风

两山夹沧江，拍浮若无根。利石侔剑戟，风涛相吐吞。维天设巨险，为今国东门。试将一卒守，坚若万马屯。我来及清晓，天空霜露繁。列宿森在列，北斗若可援。江光合海气，溟涬神攸存。俯视不敢唾，中有蛟龙蟠。浮屠者谁子，高居凌风幡。下见渡口人，扰扰蜂蚁喧。愧彼超世士，去去将何言。
纪行诗八首·龙江湾
作者：张羽
朝代：明

玄天无烈风，江水日夜清。驰波渺东注，回流抱神京。至哉钟水德，乃以龙为名。舟樯万方合，雄丽殊百城。昔云天堑险，今为衣带萦。山川迹不改，人理有代更。下马入官船，兹焉始孤征。祀事有常期，中心念王程。俯视万仞渊，不啻沟浍平。涉川古所戒，事重躯命轻。连山争南驰，划断沧江曲。势如万马奔，鞭？忽回复。石角不戴土，苍然四无麓。寸草不得荣，唯含古苔绿。浪波撞其根，岩窦响琴筑。浮图乃善幻，凌虚架佛屋。行人愿利涉，望拜各致祝。人生贵心事，安能虑存覆。我欲升其巅，凭高快心目。飞传不可留，一往如电速。冻雨不成雪，客行利新晴。回睇三山外，残阳霭余明。江神不扬波，归流淡且平。使者诚宣德，国家有威灵。笳鼓发中州，棹讴悲且清。酾酒凌长风，篇翰倏已成。尝读皇华章，征夫任匪轻。愧无咨诹效，何以答皇情。两山夹沧江，拍浮若无根。利石侔剑戟，风涛相吐吞。维天设巨险，为今国东门。试将一卒守，坚若万马屯。我来及清晓，天空霜露繁。列宿森在列，北斗若可援。江光合海气，溟涬神攸存。俯视不敢唾，中有蛟龙蟠。浮屠者谁子，高居凌风幡。下见渡口人，扰扰蜂蚁喧。愧彼超世士，去去将何言。衰杨夹高防，北风暮飕飕。随逢长老问，会言是邗沟。相传开凿初，民劳天为愁。至今浊河底，时见白髑髅。陆通梁宋郊，水漕荆吴舟。渠成万世利，虑始难为谋。至今南北交，此土为名州。飞阁跨通波，张幄如云浮。忆昨少年日，宝马珊瑚钩。经过剧辛辈，结托金张俦。醉月琼花观，征歌明月楼。罗绮朝还暮，笙竽春复秋。繁华逐逝水，一往不可留。向来歌舞地，茫然狐兔丘。家老无儿孙，杖棰驱羊牛。少小心尚尔，不知今白头。欲从乱离说，恐子增离忧。长揖分袂去，零泪如丝流。茫茫高邮城，下有古战场。当时鱼盐子，弄兵此跳踉。燕师扫境出，供馈走四方。长围匝百里，旌甲耀八荒。势如泰山颓，一卵安能当。骄将存姑息，顿刃待其降。两机不容发，岂暇虑杀伤。一朝谤书行，将殒兵亦亡。唶哉三里城，百万莫与亢。鹿走命在庖，终然属其王。空余菩萨台，落日风沙黄。豁达两河口，前与黄河通。高岸忽斗折，清淮汇其中。甘罗城在南，韩信城在东。一为秦人英，一为汉家雄。人生有不死，所贵在立功。方其未遇时，鹿鹿何异同。时命苟未会，丈夫有固穷。舍舟登高防，岁暮百草空。坡陀陇亩间，一二老弱翁。遗迹不可问，但见荒榛丛。行行重回首，目断双飞鸿。轻舟溯淮流，千里不见山。披衣起清晓，忽睹青孱颜。始觉客愁散，顿忘行路艰。安得策飞筇，一造幽人关。翻思在山日，千岩厌登攀。物少乃足贵，不在美恶间。役夫告我言，此下栖神奸。嘘气成江河，须臾驾冈峦。僧伽大威力，困彼一鞠悭。石岩下无底，系以千连环。至今风涛夕，犹闻响珊珊。茫茫淮泗流，禹功不可刊。传奇乃善诳，此语当重删。作诗纪岩石，庶以开愚顽。
经德寿宫遗址
作者：张羽
朝代：明
体裁：古风

废苑民侵久，故迹理当微。凤础埋将隐，鸳瓦坠应飞。辇池逢折佩，薙草得遗玑。西陵亦如此，神游何处归。
绝句
作者：张羽
朝代：明
体裁：七言绝句

青苔黄叶掩柴扉，远客无端夜忆归。林外月斜童子睡，独临残烛解寒衣。
续怀友诗五首 其一 余左司
作者：张羽
朝代：明
体裁：古风

幽居古垣下，共彼嘉树阴。比邻岂无好，念子是同心。芳英带露折，清尊向月斟。欲往寻遗躅，荒园春草深。
续怀友诗五首 其三 王逸人
作者：张羽
朝代：明
体裁：古风

衡庐古巷中，高驾日相顾。芳草掩空扉，知君断幽步。残烟北寺钟，暮雨西阊树。携赏邈难期，庶望遗缄素。
续怀友诗五首 其二 杨典簿
作者：张羽
朝代：明
体裁：古风

藩翰屈长才，蹉跎事文笔。宾筵罢醇醴，容台淹下秩。高门去后静，孤帆望中疾。少别岁已华，思君无休日。
续怀友诗五首 其五 徐军咨
作者：张羽
朝代：明
体裁：古风

常怀稚子悲，复洒佳人泣。草草从军旅，悠悠去乡邑。芳郊连骑行，烟郭同舟入。当时苟不乐，追欢何由及。
续怀友诗五首 其四 高征君
作者：张羽
朝代：明
体裁：古风

予既迁山郡，子亦返郊园。两地花俱发，离愁春共繁。已罢临池赏，仍睽倾座言。从来作者意，寂寞向谁论。
续怀友诗五首·余左司
作者：张羽
朝代：明

幽居古垣下，共彼嘉树阴。比邻岂无好，念子是同心。芳英带露折，清尊向月斟。欲往寻遗躅，荒园春草深。藩翰屈长才，蹉跎事文笔。宾筵罢醇醴，容台淹下秩。高门去后静，孤帆望中疾。少别岁已华，思君无休日。衡庐古巷中，高驾日相顾。芳草掩空扉，知君断幽步。残烟北寺钟，暮雨西阊树。携赏邈难期，庶望遗缄素。予既迁山郡，子亦返郊园。两地花俱发，离愁春共繁。已罢临池赏，仍睽倾座言。从来作者意，寂寞向谁论。常怀稚子悲，复洒佳人泣。草草从军旅，悠悠去乡邑。芳郊连骑行，烟郭同舟入。当时苟不乐，追欢何由及。
耕樵轩题寄徐良夫
作者：张羽
朝代：明
体裁：五言律诗

之子住铜坑，人传好事名。如何同甲子，翻遣昧平生。野岸风中钓，湖田雨后耕。秋天渐凉冷，或可赴前盟。
胡廷晖画
作者：张羽
朝代：明
体裁：古风

画师我识吴兴胡，身长八尺苍髯须。目光至老炯不枯，藻绘万象穷锱铢。大儿十岁能操觚，小儿五岁能含朱。得钱但供酒家需，时复纵博为欢娱。魏公家藏《摘瓜图》，妙笔奚翅千明珠。胡一见之神顿苏，以指画肚潜临摹。落笔便与前人俱，祝融撑空阁道孤。朝云暮雨相萦纡，中天碧瓦仙人庐。下有桃源风景殊，鸡犬似是先秦余。浔阳野客山泽臞，自从丧乱遭穷途。幸逢治世容微躯，尧舜亦有巢由徒。已办小艇长须奴，便欲往从渔父渔，江湖此境何地无。
至日寄都下故人二首
作者：张羽
朝代：明

冬至山阴煖气微，五更厅事动朝衣。鸡声衙吏来应早，雁足乡书到亦稀。天上星辰双阙迥，江边冰雪寸心违。寓游正忆穷愁日，薄晚东斋坐不归。至日今年更越西，京华遥望眼先迷。朝衣待曙悲新约，唫烛争寒忆旧题。檐外冰霜愁自痼，山阳烟雾喜同隮。宦途未暇沧洲远，何处浮云不定栖。
至日寄都下故人二首·其一
作者：张羽
朝代：明
体裁：七言律诗

冬至山阴煖气微，五更厅事动朝衣。鸡声衙吏来应早，雁足乡书到亦稀。天上星辰双阙迥，江边冰雪寸心违。寓游正忆穷愁日，薄晚东斋坐不归。
至日寄都下故人二首·其二
作者：张羽
朝代：明
体裁：七言律诗

至日今年更越西，京华遥望眼先迷。朝衣待曙悲新约，唫烛争寒忆旧题。檐外冰霜愁自痼，山阳烟雾喜同隮。宦途未暇沧洲远，何处浮云不定栖。
至普安察院合溪道长复留一诗见候次韵
作者：张羽
朝代：明
体裁：七言律诗

归路依微取次寻，前山日日厌登临。寒经索岭霜林静，瘴入盘江昼雾深。古驿荒凉惊岁晚，野云容易结秋阴。驱车纵猎输谁子，蔓草斜坡羡获禽。
至武城望京师再雪
作者：张羽
朝代：明
体裁：五言律诗

北雪夜纷纷，清晨客出门。炉红应自煖，尊绿漫宜温。碧涧分平野，青烟驻远村。洛城饶甲第，歌吹入黄昏。
至贵阳赠王兰亭文济
作者：张羽
朝代：明
体裁：七言律诗

经时多病怯长途，到处先供煮药炉。二月天涯逢故友，去年花里醉皇都。山分夷汉凭看志，野有流亡合绘图。未讶南中行路险，风波终日满江湖。
舟中
作者：张羽
朝代：明
体裁：古风

朝发戴山岑，夕逗金溪渎。云天方憀栗，川途屡回复。帆驶岸疑转，棹奔山似逐。鸥鸟随波泛，霜澌孕苔绿。依依浣女影，袅袅榜人曲。采奇忘来久，耽胜成往速。悦生良可怀，徇名非所欲。请试《孺子歌》，去矣从我独。
舟中似文性之山长
作者：张羽
朝代：明
体裁：七言绝句

朔风吹浪打蓬窗，夜静寒威不可降。自叹閒人閒未得，扁舟载雪过吴江。
舟中望佛灯精舍怀南洲长老
作者：张羽
朝代：明
体裁：古风

荡舟西陂上，望山怀远公。遥知覆衲卧，雪屋一灯红。事殊迹暂旷，神交理自通。维当待岁杪，期子白云中。
舟中闻歌
作者：张羽
朝代：明
体裁：七言绝句

何处清歌短更长，渚风沙雨共凄凉。不须直向天涯听，一日辞家已断肠。
舟次孤山
作者：张羽
朝代：明
体裁：七言绝句

水绕荒山路半斜，墓园无主属官家。我来正是梅开日，满目蓬蒿不见家。
舣舟孺山怀徐孺子
作者：张羽
朝代：明
体裁：七言律诗

登高怀古重徘徊，试荐山泉当酒杯。此地不闻悬榻待，当峕应为吊丧来。□栖坏□残僧散，风动寒灯古殿开。千载南州寥落甚，独寻遗迹绕苍苔。
节妇诗
作者：张羽
朝代：明
体裁：古风

行者不复归，处者长相思。昔与君别者，乃为大暮期。杲杲白日光，其雨在何时。惟有明明月，可以比容辉。兔丝附女萝，窈窕不相离。青青忽已槁，纤纤难自持。他山岂无木，林木岂无枝。念彼绸缪好，甘随秋草萎。感兹以终老，鬓发已如丝。耿耿柏舟誓，千载同所归。
花
作者：张羽
朝代：明
体裁：诗

能白更兼黄，无人亦自芳。寸心原不大，容得许多香。
苍弁清秋
作者：张羽
朝代：明
体裁：古风

青山如龙起西北，玉削层崖倚寒碧。迢迢爽气拂珠帘，手板支颐看秋色。云间窈窕落叶黄，涧声不断松风长。望中翠屏忽点破，一行白鹭下斜阳。
苏小墓
作者：张羽
朝代：明
体裁：五言绝句

冷落百花朝，无人上画桥。东风吹绿草，依旧似裙腰。
苕阳草堂
作者：张羽
朝代：明
体裁：古风

閒居守耕作，结宇临溪曲。林扉昼常扃，端居延昏旭。高荷映窗晚，清渠含苔绿。逍遥远尘事，澄心对简牍。笔砚发幽芬，琴酌招近局。长吟匪求偶，冥观真寡欲。羡君栖閒意，于焉保贞独。
苕霅溪
作者：张羽
朝代：明
体裁：古风

巍巍天目峰，高大压南纪。崩泉初滥觞，奔放成兹水。分流为苕霅，汇此古城里。滔滔逝不停，脉脉来难止。极目更清寒，漪漪澄遥滓。朝来春雨涨，汹涌蛟龙喜。舟樯纷来往，万斛等一苇。翻翻轻鸥逝，袅袅渔歌起。我欲把钓竿，来问玄真子。
茅亭
作者：张羽
朝代：明
体裁：七言律诗

思君千里问茅亭，忙里还能几日登。花重雕阑晴幕启，香凝砻石午琴鸣。醉翁喜雨应陈迹，放鹤沉香漫有名。曾是检书当夜坐，会逢藜火访更生。
草堂雪霁为樊双岩赋
作者：张羽
朝代：明
体裁：五言律诗

先公昔分阃，曾此驻旌旗。柏府良弓后，茅堂肯构时。原光摇霁雪，河响坼春澌。乐矣南荥曝，吾君恐未知。
荒村无四邻茅斋深夜雨田犬时一鸣厨人时中语
作者：张羽
朝代：明
体裁：五言绝句

十载湖边客，何人伴杖藜。登山临水兴，惟有阿通知。
莘叔耕画梅雪轩（叔时名野，世居湖之莲花庄）
作者：张羽
朝代：明
体裁：古风

好画谁如莘枣强，堕马折肱犹未忘。何年写此寒林趣，精绝未数左手王。屋里何人坐吹笛，似是南昌郡中客。曲终朔雪忽飞来，开门满树梅花白。
菁山石梯阁与方二彝徐七贲周二复夜坐陪赋
作者：张羽
朝代：明
体裁：七言律诗

忽逢晦日惊春尽，为倚高窗到夜分。东崦平连西崦树，上方遥见下方云。涧声人语空中辨，花气林香暗里闻。莫道暂时留爱赏，移家终拟避尘氛。
葵轩歌
作者：张羽
朝代：明
体裁：古风

昔君种葵吴门东，南风五月花茸茸。年年走马看花去，君家有酒如花红。今君种葵荆山下，五月开花还绕舍。看花对酒岂无人，只忆故人无在者。种花人在未成翁，何事看花人不同。我亦当时看花者，忽到花前如梦中。握君手，为君寿，但愿长看君花酌君酒。
蓼莪堂
作者：张羽
朝代：明
体裁：古风

种莪图可茹，养儿欲代老。莪生化为蒿，儿大不相保。忆昔儿初生，长育恐不早。儿羹未及尝，亲骨已枯槁。譬彼种莪人，爱此颜色好。岂不勤灌溉，采撷思一饱。宁知不入口，埋没同秋草。诗人感兹义，哀哀向穹昊。堂中有孤儿，千载共忧抱。我愿天下人，有食奉翁媪。为莪不为蒿，庶免负遗懊。
行乐过西崦
作者：张羽
朝代：明
体裁：七言律诗

白日都消笔砚间，偶因行乐到松关。秋声不尽萧萧叶，夕景无多淡淡山。蛩响寒斋僧自定，苔荒深院客常闲。已知身世俱成幻，莫叹西风鬓易斑。
行路难·君不见富家翁
作者：张羽
朝代：明
体裁：乐府曲辞

君不见富家翁，旧时贫贱不得志，平生亲戚皆相弃。一朝金多贱还贵，百事胜人人莫比。子孙成列客满堂，美人四座回鸣榼。跃马扬鞭游洛阳，片言出口生辉光。由来本自一人事，人心爱恶不相当。季子西游穷困归，妻织自若嫂不炊。行路难，良可悲。不贫贱，那得知。
衡山暮岚
作者：张羽
朝代：明
体裁：古风

衡山山顶岚光生，翠雾直与山俱横。轻云低拂北流水，落日半隐鸠兹城。一片松花忽吹起，反覆阴晴生眼底。挥毫安得米元晖，坐对高舂写诗意。
西园春晓
作者：张羽
朝代：明
体裁：七言绝句

二月东风晓逗寒，西园刚借摽梅看。幽人兴落春华外，不奈新红上竹阑。
西坡为程正夫赋
作者：张羽
朝代：明
体裁：五言律诗

石路县孤墅，村居倚夕阳。过山窥昧谷，望日认扶桑。晓圃葵榴竞，秋田粳稌香。东坡近为政，欲避盖公堂。
西塞晚渔
作者：张羽
朝代：明
体裁：古风

西塞山前日欲暮，江树离离起烟雾。元真仙驭不可攀，时听渔歌隔溪渡。湾头酒贱鳜鱼肥，红尘不上绿蓑衣。投竿倚棹看新月，犹见双双白鹭飞。
观习礼神乐观归时有作
作者：张羽
朝代：明
体裁：古风

维皇恭明祀，卜郊时再阳。指期戒先事，习吹诵故章。竹宫俨清閟，羽佩溢中堂。蕝阶罗舞钺，著位表官行。升歌出睿藻，妙奏发清商。胪音肃远响，华钟泛高张。虚罍待实醴，荐璧愿承筐。想兹天步临，穆若垂景光。骏奔贵有恪，报说永无疆。岂同交门享，恍惚事神方。揆余承人乏，具寮惭奉常。兹焉陪群彦，会此灵畤旁。执礼素寡术，敕躬何敢忘。愧无《安世歌》，徘徊望斋房。
观伶舞次韵
作者：张羽
朝代：明
体裁：七言律诗

翩如矫鹤出青田，烛底低回绝少年。长袖欲欺风柳弄，倦眸娇映海棠眠。谩誇假髻玲珑样，只办缠头锦绣篇。共诧阿书能掌舞，霓裳何处送温泉。
观稼
作者：张羽
朝代：明
体裁：古风

仲秋积风雨，长空夜来晴。幽居闷无悰，散步南田行。历览周四隅，禾稼如云平。嘉穗覆高陇，秀色接遥城。斜阳照阡陌，田禽时一鸣。预知年谷登，行看仓廪盈。玩景欣美物，为农喜岁成。方同闾里欢，伫咏一开情。
观魏武纪有感
作者：张羽
朝代：明

促路蜉蝣短，雄心日月长。玉床飘穗帐，犹自恋余香。
观魏武纪有感
作者：张羽
朝代：明
体裁：五言绝句

促路蜉蝣短，雄心日月长。玉床飘繐帐，犹自恋余香。
访许文学不遇
作者：张羽
朝代：明
体裁：七言律诗

杖策思寻半日闲，偶随流水过前山。林中不见童迎客，竹外惟闻犬护关。道服自悬虚牖下，茶巾空挂夕阳间。到门不遇君携手，惆怅荒村暮独还。
访道衍上人时寓海云
作者：张羽
朝代：明
体裁：五言律诗

寻僧自补屐，古寺夏云中。听鸟明闻性，看花悟色空。风传烟磬远，竹引野泉通。便欲捐尘累，香灯事远公。
诗穷
作者：张羽
朝代：明
体裁：五言律诗

道在何妨拙，身安一任贫。已知如意事，不逐苦吟人。瀑布空山月，梅花破屋春。奚囊有佳句，未肯寄朝绅。
贵阳与徐用先道长押韵联句别后作此寄意
作者：张羽
朝代：明
体裁：七言律诗

南州声望故依然，几处还逢下榻眠。秋晚为期春始到，客中相忆梦常牵。诗人自昔多忧事，才子论功重策边。不独好辞惊绝艺，试从万选看青钱。
贾客乐
作者：张羽
朝代：明
体裁：古风

长年何曾在乡国，心性由来好为客。只将生事寄江湖，利市何愁远行役。烧钱酾酒晓祈风，逐侣悠悠西复东。浮家泛宅无牵挂，姓名不系官籍中。嵯峨大舶夹双橹，大妇能歌小妇舞。旗亭美酒日日沽，不识人间离别苦。长江两岸娼楼多，千门万户恣经过。人生何如贾客乐，除却风波奈若何。
赋得曲院风荷赠别
作者：张羽
朝代：明
体裁：古风

露叶漾涟漪，风凉水院时。翠轻愁欲断，珠圆不自持。低昂随芰盖，翩翻卷钓丝。盘折惊鱼游，规荡宿禽疑。为语莲舟女，聊将赠别离。
赏莲押韵同孙惟献诸公赋因呈
作者：张羽
朝代：明

沅芷湘兰怨楚臣，习池风景赏犹真。秋唫静爱山依阁，宴坐驯看鸟傍人。杯沁碧荷翻下露，衣沾红雨湿馀春。山公老兴依稀在，消遣流觞到座频。九夏风光任达臣，池亭歌舞乐全真。戏裁莲叶欺纨扇，笑羡荷花恼玉人。华屋梦回梁燕午，金莲归忆禁莺春。由来欢赏从閒得，记取偷閒赏亦频。水仙绰约合为臣，取次诗骚品鉴真。碧叶团欺池面月，红妆娇妒景中人。缁泥不染元同幻，剪綵常新剩借春。更与浮萍有深爱，怜渠踪迹往来频。秋水红莲入幕臣，重来风格认犹真。一尊海外酬佳节，千里花间见故人。唫送碧筒红烛晚，歌翻白苧锦筝春。长沙亦是悲秋客，犹惜湘累寄兴频。未分飘蓬笑远臣，天涯胜会更投真。莫惊岁晚同迁客，只对花清是故人。七泽秋光连玉井，六郎丰采照青春。便期东道为莲社，对景分题未厌频。御苑风光媚近臣，繁华回首梦疑真。独怜荷芰花间月，曾照芙蓉阙下人。玉屑恩沾仙掌露，金钱醉忆曲江春。天涯零落多幽思，何处秋山篴送频。
赏莲押韵同孙惟献诸公赋因呈·其一
作者：张羽
朝代：明
体裁：七言律诗

沅芷湘兰怨楚臣，习池风景赏犹真。秋唫静爱山依阁，宴坐驯看鸟傍人。杯沁碧荷翻下露，衣沾红雨湿馀春。山公老兴依稀在，消遣流觞到座频。
赏莲押韵同孙惟献诸公赋因呈·其三
作者：张羽
朝代：明
体裁：七言律诗

水仙绰约合为臣，取次诗骚品鉴真。碧叶团欺池面月，红妆娇妒景中人。缁泥不染元同幻，剪綵常新剩借春。更与浮萍有深爱，怜渠踪迹往来频。
赏莲押韵同孙惟献诸公赋因呈·其二
作者：张羽
朝代：明
体裁：七言律诗

九夏风光任达臣，池亭歌舞乐全真。戏裁莲叶欺纨扇，笑羡荷花恼玉人。华屋梦回梁燕午，金莲归忆禁莺春。由来欢赏从閒得，记取偷閒赏亦频。
赏莲押韵同孙惟献诸公赋因呈·其五
作者：张羽
朝代：明
体裁：七言律诗

未分飘蓬笑远臣，天涯胜会更投真。莫惊岁晚同迁客，只对花清是故人。七泽秋光连玉井，六郎丰采照青春。便期东道为莲社，对景分题未厌频。
赏莲押韵同孙惟献诸公赋因呈·其六
作者：张羽
朝代：明
体裁：七言律诗

御苑风光媚近臣，繁华回首梦疑真。独怜荷芰花间月，曾照芙蓉阙下人。玉屑恩沾仙掌露，金钱醉忆曲江春。天涯零落多幽思，何处秋山篴送频。
赏莲押韵同孙惟献诸公赋因呈·其四
作者：张羽
朝代：明
体裁：七言律诗

秋水红莲入幕臣，重来风格认犹真。一尊海外酬佳节，千里花间见故人。唫送碧筒红烛晚，歌翻白苧锦筝春。长沙亦是悲秋客，犹惜湘累寄兴频。
赠义兴宣疡医
作者：张羽
朝代：明
体裁：古风

长桥下压蛟龙宫，岸上人家如镜中。道人卖药临溪水，医得青蛇是龙子。报恩不受千金珠，龙伯亲传海藏书。门前扶杖人如市，妙术何愁三折臂。燕支山前白草秋，冷入金疮泪欲流。安得金丹从尔乞，提携玉龙还向敌。
赠五河驿丞孙本
作者：张羽
朝代：明
体裁：七言绝句

驿楼郁郁古河滨，日日征帆送使臣。不共灯前一杯酒，谁知亭长是诗人。
赠倭翁
作者：张羽
朝代：明
体裁：古风

东夷来，语嗢咿。圣人当天九有服，小臣蝼蚁将安归。万夫伐竹扶桑涘，夜捣水苔成侧理。制为鹊尾扇参差，再拜献入金门里。君王垂衣坐法宫，天飙□□清秋同。尚方受献应无用，分颁遍与群臣共。朝下从容冰井台，人人襟袖南熏动。倭翁来，东夷平，扬皇风四海清。
赠僧还日本
作者：张羽
朝代：明
体裁：五言律诗

杖锡去随缘，乡山在日边。遍参东土法，顿悟上乘禅。咒水龙归钵，翻经浪避船。本来无去住，相别与潸然。
赠兰室居士袁省掾
作者：张羽
朝代：明
体裁：七言律诗

弃官归去学寻真，有道何愁白发新。湖上寻春灵寿杖，松间对客华阳巾。佛书谩写缘修静，丹药频丸为施人。自愧后生无所事，也辞冠盖乞闲身。
赠冒武昌南还
作者：张羽
朝代：明
体裁：七言律诗

五十岩廊定不迟，黑头郡节亦相宜。玉除晓日瞻龙衮，江夏春风废茧丝。门士无书通荐藁，野人有祀到生祠。归舟千里衡湘水，明月清秋总入诗。
赠别陈百一
作者：张羽
朝代：明
体裁：古风

君从西州来，未至动消息。长步登我门，顾笑一为揖。江湖谢乡音，倾盖如旧识。殷勤寄双鱼，为云柴墟客。剑头挂一书，种种青囊录。江山览奇胜，穷海遍踪迹。谈玄出造化，潜悟岂龟卜。烧铅期成金，漫言河可塞。耽弈日忘坐，呼灯了残局。平生山水心，半入瑶琴曲。日来卖草书，数纸充一食。货利轻秋毫，只苦饭不足。三旬惜言别，挽之能信宿。齑盐不终厌，绪言正堪续。侵晨御风去，盼望不可即。茫茫水云閒，顷刻疑地缩。归来旧山中，猿鸣喜相逐。倾囊发赠言，顾笑若重获。看山得佳处，为结数椽屋。待我休官日，会寻领松赤。
赠医士刘子中
作者：张羽
朝代：明
体裁：古风

伯休无二价，长房惟一壶。真隐不在山，何必去京都。通籍游金闺，观化眺神区。搴萝采石肉，潜波揽江珠。焚香降天老，稽首皇农书。制之轩光灶，湛然粗秽除。含精就日养，辅世事其余。起遥龟鹤年，高眄凌桑榆。哀哉仓扁徒，忘已要名誉。当年不自保，千载回翳如。
赠卜者
作者：张羽
朝代：明
体裁：七言绝句

老依卜市不论钱，习静年来白已玄。安得相逢王辅嗣，垂帘闲坐说先天。
赠唐师善父
作者：张羽
朝代：明
体裁：五言律诗

唐君天目住，诗律有唐声。父子同机轴，江湖识姓名。秋风吹破屋，夜雪洒寒檠。自说贫如许，儒官误一生。
赠四明袁生廷玉（儒而善相）
作者：张羽
朝代：明
体裁：古风

和氏善相玉，楚人乃失之。后王不深谅，空沉沙与泥。方歅善相马，秦穆犹见疑。向无孙阳识，终与驽骀齐。人生穷达在用舍，吕公许负将何为。君不见淮阴饿隶封侯面，沛公不遇仍贫贱。又不见新丰孤客人莫顾，可怜未入常何荐。英雄不用则为鼠，燕颔虎头何足羡。袁生炯炯双瞳方，走马能识人中王。如何不带食肉相，一生奔走须眉苍。由来目睫不自见，何必借取青铜光。生云富贵不足取，我欲玩世聊徜徉。昔年夏统在京洛，不说姓名惟卖药。眼中不见贾侍中，小海歌阑风雨作。生乎生乎如其人，飘然东归东海滨。倘过鉴湖逢贺监，为报山人行乞身。
赠国医张从实
作者：张羽
朝代：明
体裁：七言律诗

来往三神漫醉醒，玉桃瑶草妒长龄。丹砂九转新传诀，道德千言旧注经。南渡世家原共脉，东田交谊久忘形。烟霞僻处稀人迹，却为逢君眼重青。
赠国医赵良臣
作者：张羽
朝代：明
体裁：七言律诗

秋来鬓发欲添丝，笑见儿行病起时。贫忆宋清多义事，疾逢秦缓足良医。刀圭苦口收馀味，兰蕙回春得故姿。独有江湖忧转癖，别君无语重凄其。
赠应文昭耆士
作者：张羽
朝代：明
体裁：五言律诗

六十青溪士，迂疏白发生。旧家馀故老，薄俗畏仁声。手种花都活，炉烧药亦灵。里中推月旦，犹不后诸兄。
赠弹筝人
作者：张羽
朝代：明
体裁：七言律诗

先辈曾将旧曲传，纤纤银甲更堪怜。清和未数湘灵瑟，哀怨浑同蜀国弦。莺弄晚风啼复歇，雁飞秋水断还连。坐中北客听来少，暗想当时一惘然。
赠徐景禹进士
作者：张羽
朝代：明
体裁：七言律诗

徐郎久别亦何如，笑共灯前谢起居。老杜诗多看峡后，阿蒙贤胜在吴初。慰言聊致民家语，病客都忘举业书。莫厌相留成坐久，独怜远地故人疏。
赠徐生
作者：张羽
朝代：明
体裁：七言绝句

徐郎二八能文字，暂负秋期已恨迟。可愧严陵江上客，功名三十少人知。
赠景山中道立（寺在菁山东北高山上，今废）
作者：张羽
朝代：明
体裁：七言律诗

古寺残僧乱后稀，独来林下掩柴扉。化人每转千声偈，辟地惟将一衲衣。池上莲芳辞伴去，山中松偃识师归。非关愿薄难行道，自是群生与道违。
赠林生归严陵
作者：张羽
朝代：明
体裁：七言律诗

怜君风格出璠玙，二十工文众不如。奏赋定知观国早，闻诗曾及过庭初。遥随博望浮灵境，频扣中郎乞异书。忆得问名犹少小，南川堂下揖青裾。
赠某公归田
作者：张羽
朝代：明
体裁：七言律诗

南国人龙忽在田，辞荣学道得长年。欢同社日扶春醉，閒忆衙时废午眠。观弈爱逢花外墅，耽吟惊出瀼西篇。□□□□□□□，□□□□□□□。
赠殷道士
作者：张羽
朝代：明
体裁：七言律诗

少年曾喜诵南华，解指邻山说是家。九转自调丹灶火，千年应见碧桃花。青溪道士寰中鹤，碧海仙人袖里蛇。不为观鹅频过馆，驻颜端欲乞灵砂。
赠琴士
作者：张羽
朝代：明
体裁：七言绝句

有客夜半来山中，横琴坐石弹松风。松风曲罢抱琴去，落月一声天外鸿。
赠聂凤山都宪之南赣
作者：张羽
朝代：明
体裁：七言律诗

薇垣左辖称循良，柏府中丞重激扬。两月追随倾洛下，十年风谊忆滇阳。涓人骏骨初逢赏，漂技侯封漫购方。今日须公如小范，会应威德靖炎荒。
赠胡若海
作者：张羽
朝代：明
体裁：古风

胡叶两才子，束发好从戎。弃书去学剑，联翩行伍中。论兵舌吐火，见敌耳生风。连镳度狭邪，接席醉新丰。万里逐轻车，十年无战功。归来投文吏，相顾各成翁。知命故无怨，为儒岂不通。聊复释短褐，从兹事章逢。君恩承见收，吾道未终穷。乘轺九真界，策马三晋冲。一身随简书，分散如飞蓬。严秋九月天，握手此相逢。垂杨欲生肘，浩气犹填胸。却话向来迹，恍然醉梦同。一赞少昊司，出入蓬莱宫。一佐青阳宰，弦歌百里封。人非鸟兽群，焉得长相从。换酒金陵市，分袂新亭东。高歌清骊曲，笑拂宝剑锋。致身贵勋业，泣别非英雄。石城接秋浦，九华应茅峰。欲寄碧云句，中有双飞鸿。
赠道士吴秋云
作者：张羽
朝代：明
体裁：古风

飘飘三素云，郁郁秀玉标。清明合九气，高游冠神霄。凝化沦无迹，廓落乘素飙。停阴希甘澍，灌溉兴庶苗。冥真无去留，灵根永不凋。真人保黄宁，精炼五浊消。控驾浮玉洞，飞裙歘烟飘。吾英回黄旗，司命讲洞谣。淡游何方所，享此年劫遥。
赠郑山人
作者：张羽
朝代：明
体裁：七言律诗

脉理依稀寄掌纹，眼中奇伏定难论。秦关百二金城在，建业东南紫界分。形胜未销人共弃，豪华欲尽石终存。他乡我亦嫌官拙，还拟携君看旧村。
赠郑邴文
作者：张羽
朝代：明
体裁：七言律诗

两鬓星星小幅巾，苍松气节鹤精神。居常倒屣迎佳客，贫不将诗谒贵人。踏雪抱琴梅屿晓，典衣沽酒柳桥春。若非道眼高明者，谁肯甘心寂寞滨。
赠郭生
作者：张羽
朝代：明
体裁：五言律诗

郭郎人尽笑，发白不忧贫。卖药来通市，分钱与饿人。洞箫飞月夜，郢曲度阳春。有客浑曾识，休论见面新。
赠释子良圮
作者：张羽
朝代：明
体裁：七言律诗

辞家译遍五天书，避乱聊寻废刹居。片月池中观色相，千花塔下礼清虚。行随流水因斋后，坐得新诗是偈余。看说到城还不住，余生汨汨竟何如。
赠陈百一山人
作者：张羽
朝代：明
体裁：七言律诗

六十看君白发新，江湖人笑往来频。机心已息棋常负，谈舌犹存食未贫。折柳重惊南浦暮，种桃空忆武陵春。津亭渺渺应回首，故国并州意更真。
赠高邮许晋兼怀王颙
作者：张羽
朝代：明
体裁：五言律诗

相见复相违，尊前泣满衣。交游吾与汝，出处是耶非。淮柳行将转，江鸿去渐稀。更怜王子敬，此去几年归。
赠黄北山
作者：张羽
朝代：明
体裁：七言绝句

书工如画画如诗，王掾当年固不痴。昨日里中歌舞伴，人前解唱北山词。
赵魏公竹枝歌
作者：张羽
朝代：明
体裁：古风

赵魏公，宋王孙，风流白晰更能文。丹青自比董北苑，书法兼工王右军。至元诏书征草泽，召见廷中推第一。三府趋朝贺得人，万乘临轩赐颜色。殿前落笔侍臣惊，鸡林象郡总知名。夫人通籍宫中宴，儿子承恩内里行。一家三人书总好，天子频称古来少。疏广归来有赐金，张芝闲处多章草。全盛须臾那可伦，百年乔木易成尘。凄凉故宅属官府，零落诸孙随市人。空留遗迹传身后，一纸千金争买售。屏风画绝为谁收，团扇书工亦何有。唐生购得墨竹枝，一尺中含千尺姿。若非松雪斋前见，应是沤波亭下披。曲池已平台已坏，露叶烟丛竟何在。唯有双溪水北流，至今犹绕空墙外。
越上别范景文
作者：张羽
朝代：明
体裁：五言律诗

君家难弟兄，当世结诗盟。五字关风雅，千年说姓名。远烟拖柳色，薄月泻滩声。又作耶溪别，何时话此情。
踏水车谣
作者：张羽
朝代：明
体裁：古风

田舍生涯在田里，家家种苗始云已。俄惊五月雨沉淫，一夜前溪半篙水。苗头出水青幽幽，只恐飘零随水流。不辞踏车朝复暮，但愿皇天雨即休。前来秋夏重漂没，禾黍纷纭满阡陌。倾家负债偿王租，卒岁无衣更无食。共君努力莫下车，雨声若止车声息。君不见东家妻，前年换米向湖西。至今破屋风兼雨，夜夜孤儿床下啼。
迁居怀沈都事
作者：张羽
朝代：明
体裁：古风

岁晏共依仁，孤舟泊烟麓。以君吏隐地，息我静者躅。家贫乞假多，情狎儿童熟。留滞连冬春，绕庭芳草绿。开尊对疏雨，悬灯照深竹。谁知今夜别，独掩高楼宿。
过云居精舍
作者：张羽
朝代：明
体裁：古风

逶迤度前峰，到寺行屡歇。斋庖竹外烟，汲路松间雪。观水悟真源，闻香解禅悦。欲共老僧言，相对还无说。
过吴即景
作者：张羽
朝代：明
体裁：七言律诗

片帆迢递入吴烟，竹溆芦汀断复连。柳荫浓遮官道上，蝉声多傍驿楼前。近湖渔舍皆悬网，向浦人家尽种莲。行到吴王夜游处，满川芳草独堪怜。
过柴墟墓
作者：张羽
朝代：明
体裁：七言律诗

千里江淮秋色阑，九原松柏晚云攒。愁经墓下辞房琯，误过州西哭谢安。宿草自繁承泪遍，长杨空抚赏音难。孤舟明发夷陵道，空对晨星晓月残。
过瓜州
作者：张羽
朝代：明
体裁：五言律诗

落日瓜州渡，余寒透薄衣。客囊空薏苡，春色自蔷薇。江远水东去，天晴雁北飞。故山千里外，昨夜梦先归。
过白马湖
作者：张羽
朝代：明
体裁：古风

沿流信归棹，渐与青山远。遥见鸊鹈飞，蘼芜春尚浅。空嗟心爱离，莫缓愁肠转。不对芳尊酒，纷思终难遣。
过西湖
作者：张羽
朝代：明
体裁：五言律诗

拂曙度严城，兰舟或且迎。青山雾里出，粉堞水中明。妆断倡楼色，歌绝妓航声。繁华任自歇，心赏有余清。
过黄徵君新居
作者：张羽
朝代：明
体裁：古风

庄生寄漆园，子綦垫南郭。逃虚本无迹，委蛇聊自托。子欲隐东山，常恐负所约。幽栖若有期，兹焉遂先豁。尘心顿舒舍，人事俱濩落。开窗泊迥渚，启扉见层壑。田径莽萦迂，溪流无淹薄。编槿代列牖，挂席当悬箔。钓水临苔槛，玩山依菌阁。安居志已顺，相亲情自度。高怀既超旷，外虑徒参错。愿焉长如此，守道且为乐。
送万安然归南昌
作者：张羽
朝代：明
体裁：七言律诗

黄花落尽乱鸦啼，闻道仙舟傍晚移。江邑秋残惊客久，故园春在梦归迟。冯驩心事无鱼铗，毛遂才名脱颖锥。我亦无人识名姓，对君慵写送行诗。
送人之官闽中
作者：张羽
朝代：明
体裁：七言律诗

乡情寥落宦情牵，一片征帆带雨悬。投驿遥瞻闽岭树，问程先下浙江船。公庭理讼桄榔外，客舍鸣禽荔子边。闻道武夷山水胜，经过须为一留连。
送何笃斋宰浦城
作者：张羽
朝代：明
体裁：七言律诗

东郊晴雪滉征衣，北阙晴云动曙晖。建水郎官持节去，楚江游子及春归。与君得县年俱长，作伴还乡愿亦违。淮海音书看不远，定应贫乏慰庭闱。
送俞秋官宅仁赴衡阳太守
作者：张羽
朝代：明
体裁：七言律诗

频年来往赤城霞，忆过衡阳太守家。绕屋峰峦含晚翠，隔溪梅柳竞春华。双龙紫诰承恩旧，五马朱幡入郡赊。岂为苍生烦贾谊，凭传幽意过长沙。
送僧之华亭行化
作者：张羽
朝代：明
体裁：五言律诗

华亭多胜概，此去几时还。古寺寒林外，荒城野水间。地灵偏有鹤，海近绝无山。庞老知音者，相看必破颜。
送僧还天台省亲
作者：张羽
朝代：明
体裁：七言律诗

载经东去路迢迢，应为宁亲到石桥。江上中斋寻午墅，沙边夜梵杂寒潮。宰官问法留三宿，慈母焚香制七条。岁晚定知归本寺，待予听雪坐终宵。
送刘仲鼎归杭州
作者：张羽
朝代：明
体裁：五言律诗

欲别又牵衣，伤心故旧稀。自怜为客久，不忍送君归。远岫明残雪，空江淡落晖。东风重回首，一雁背人飞。
送刘孝廉入蜀
作者：张羽
朝代：明
体裁：七言律诗

长亭把酒唱离歌，别路迢迢奈尔何。淮水东来吴地尽，函关西去蜀山多。秦宫万井生禾黍，汉阙千门长薜萝。劝子慎须崇令德，莫将功业更蹉跎。
送刘尚絅赴桐庐幕
作者：张羽
朝代：明
体裁：七言律诗

送君明发溯江干，越舶吴樯递渺漫。山鸟语更倾白苧，海潮声漫切猗兰。桐庐附浙元名县，莲幕亲民足好官。独有幽怀怜远道，梦随飞舄落严滩。
送刘松石归黄州
作者：张羽
朝代：明
体裁：七言律诗

玄都旧逐看花仙，忆道重来树满千。同畏简书行海外，剧愁戎马共灯前。才名避地应三舍，齿序先君漫十年。却送归旌悲故里，几回飞梦郭东田。
送刘西陂巡洛
作者：张羽
朝代：明
体裁：五言律诗

刘郎相见晚，怅别坐天明。春雪那能急，泥途不可行。冥心通紫极，洒泪对苍生。同是看花客，因君百感并。
送友出都
作者：张羽
朝代：明
体裁：七言律诗

郎署焚鱼旧等威，王家卜凤叠恩辉。湖山秋色迎乌帽，闺阁春容上衮衣。齐瑟久缘千世拙，虞箫终惜赏音稀。江东鲍谢犹馀韵，张翰归来迹已违。
送同行省亲
作者：张羽
朝代：明
体裁：五言律诗

送子绿杨堤，杨花如雪飞。相看忍相别，同出不同归。雁背夕阳远，马嘶春草肥。北堂慰孤寂，喜色动斑衣。
送吕道士
作者：张羽
朝代：明
体裁：五言律诗

石室无人住，归心似鹤轻。山君驱虎去，童子报丹成。玉窦凭龙守，芝田借雨耕。怀君明月夜，遥听《步虚》声。
送周仲鸣使归二首次夏严州韵
作者：张羽
朝代：明

犹是行春队里仙，闻名未胜见时贤。交从暇日酬知己，饮托雄文纪盛筵。出郭图书留近驿，隔江灯火候归船。送君便重思前度，不道长安远日边。使回意气望中仙，曾喜风流入晋贤。旌节暂看勤传舍，国风犹待献经筵。星辰北极三秋梦，冰雪东方万里船。遥忆趋朝驮瘦马，佩声夜过玉河边。
送周仲鸣使归二首次夏严州韵·其一
作者：张羽
朝代：明
体裁：七言律诗

犹是行春队里仙，闻名未胜见时贤。交从暇日酬知己，饮托雄文纪盛筵。出郭图书留近驿，隔江灯火候归船。送君便重思前度，不道长安远日边。
送周仲鸣使归二首次夏严州韵·其二
作者：张羽
朝代：明
体裁：七言律诗

使回意气望中仙，曾喜风流入晋贤。旌节暂看勤传舍，国风犹待献经筵。星辰北极三秋梦，冰雪东方万里船。遥忆趋朝驮瘦马，佩声夜过玉河边。
送周国英赴宁乡幕
作者：张羽
朝代：明
体裁：五言律诗

好道宁乡近，清秋楚望分。驿连黄蘖岭，舟过碧湘门。县剧才还称，官廉势亦尊。长沙多古意，传语问灵均。
送客还山
作者：张羽
朝代：明
体裁：五言律诗

乍见即言还，望云归远山。舟行白鸟外，路出绿阴间。邻父开松径，家童扫竹关。世途方扰扰，谁复似君闲。
送弟瑜赴京师
作者：张羽
朝代：明
体裁：古风

何由行迈远，服役向京师。饮饯列长筵，箫管清且悲。岂徒兄弟情，亦有同门思。婉恋辞师传，惆怅别亲知。朝发戴山渚，夕次吴江湄。飘飖冒风尘，严霜薄征衣。索居心易感，怀土念多违。愿言保令体，慰此连理枝。王事有更代，岁晏当来归。
送张宪史之江西
作者：张羽
朝代：明
体裁：七言律诗

燕子归时却离家，洪州迢递隔天涯。风帆落浦朝投驿，江火明堤夜探沙。客里寄书逢驿使，幕中提笔待霜衙。来春我亦寻归棹，约尔南湖看杏花。
送方东园
作者：张羽
朝代：明
体裁：五言律诗

云山已改夏，花鸟尚留春。却送还乡客，空惭久滞人。扁舟生旅思，孤馆闭愁身。唯应掩窗卧，倘有梦相亲。
送春
作者：张羽
朝代：明
体裁：七言绝句

今朝简历知时换，落絮飞花各斗轻。谩把一杯留别意，夕阳时节更伤情。
送朱县丞
作者：张羽
朝代：明
体裁：七言律诗

新来初握长官符，漫讶归装问去途。多病独便抛簿领，远来应自剧江湖。一官迟暮冯唐传，孤棹夷犹范蠡图。吾老东田慵卧在，北门供帐有人无。
送沈孝廉读书天屏山
作者：张羽
朝代：明
体裁：古风

秋空雨洗千芙蓉，霜树绕谷攒青红。嗟我欲游不可得，子往毕业兹山中。念子出身自纨绮，秀如青松茁蒿蓬。十年奔走铩毛翮，黄金散尽家已空。怀中一经不敢弃，舍此将恐为昏聋。束书上堂告父母，云深独往无仆僮。林僧谷叟颇惊客，粗茶粝饭意甚忠。身闲昼静百事绝，经史左右相研攻。径须跨海踏鲸背，且莫琐屑笺鱼虫。车良路端期不止，跬步自可升华嵩。学成静俟时自至，譬彼力穑遭年丰。朝廷悬爵待奇隽，掇取五鼎荣三公。古来孝弟神所相，未必使子羸其躬。蹇予少学壮愈惰，聪明日损鬓已翁。世间有书未尽读，安得返老还为童。跛鳖那由追騄耳，赠子以策情何穷。倘有新知远相教，为我缄寄东飞鸿。
送秦县丞
作者：张羽
朝代：明
体裁：五言排律

北人南住久，五十始成名。理讼通蛮语，居官少宦情。开尊山绕廨，泛棹水浮城。一饭恩犹报，三年政独平。计工归上考，增秩被深荣。早晚椷书到，唯听新雁声。
送胡宗禹之播州驿丞
作者：张羽
朝代：明
体裁：七言律诗

便路之官暂到家，九溪穷处是天涯。夜郎沙暖多龙迹，盘瓠山回似犬牙。浦口劳歌催画鹢，门前使节咏《皇华》。途中定有江行藁，好寄东风万里槎。
送莫翥入郭知还溪居
作者：张羽
朝代：明

举世皆如醉，何人独爱才。余虽识君者，相对亦徒哉。落日收书卷，凉风送酒杯。纷纷俗中恶，空谷迟重来。蝉鸣山郭晏，一棹出烟扉。凉风将皓月，迢递送君归。自识门前树，遥闻窗下机。应叹缁尘满，临流一浣衣。
送莫翥入郭知还溪居·其一
作者：张羽
朝代：明
体裁：古风

举世皆如醉，何人独爱才。余虽识君者，相对亦徒哉。落日收书卷，凉风送酒杯。纷纷俗中恶，空谷迟重来。
送莫翥入郭知还溪居·其二
作者：张羽
朝代：明
体裁：古风

蝉鸣山郭晏，一棹出烟扉。凉风将皓月，迢递送君归。自识门前树，遥闻窗下机。应叹缁尘满，临流一浣衣。
送莲社陆道师归镜湖别业
作者：张羽
朝代：明
体裁：七言律诗

一锡横飞下镜湖，头颅老去世缘疏。庭栽竹少堪容鹤，池种莲多不碍鱼。满室香云经尽后，半窗明月定回初。陶潜懒入东林社，在在青山可结庐。
送萧县丞朝京
作者：张羽
朝代：明
体裁：七言律诗

天官妙选待才贤，茂宰清明众所传。漠漠去帆冲暮雨，萧萧行李似当年。逶迤客路朝京口，迢递王城在日边。为说乌程民吏待，金陵酒美莫留连。
送许尊师还大涤洞
作者：张羽
朝代：明
体裁：古风

青山九琐处，白发一龛居。清斋诵黄老，不阅世间书。餐霞养真气，对月礼空虚。暂来流水地，应与孤云疏。遥知还山日，仙坛春草余。
送越上人住蒋山
作者：张羽
朝代：明
体裁：七言律诗

落落晨星耆旧稀，奋然一出拯危机。石头路滑有时到，山顶云深无梦归。帆叶饱风冲白浪，雪花和露湿缁衣。八功德水谈空处，应有江禽入座飞。
送郑主簿
作者：张羽
朝代：明
体裁：五言排律

阊阖晓云黄，龙盘紫禁长。小臣朝上国，天子坐明堂。名入郎官奏，班随奉礼将。考功唐典故，治行汉循良。秋雨莱芜甑，春风召伯棠。因君清似水，挹彼当离觞。
送金秀才归侍
作者：张羽
朝代：明
体裁：古风

风吹历阳树，石城悲早秋。高堂入远梦，拂袖登吴舟。金陵官酒如乳香，酌君送君朱雀坊。前日同来二三伴，此时望君俱断肠。科名古来人共羡，富贵不如归故乡。年年随计多辛苦，十上风尘竟何补。秋卷留将箧内归，彩衣重看阶前舞。当时县令亲劝行，今日还家父老迎。门外清溪仍可钓，山下古田躬自耕。子身长健亲长在，黄金如山不可买。君不见长安城中罢官客，欲作布衣那可得。
送黄主簿诗
作者：张羽
朝代：明
体裁：七言律诗

仙帆西去水连云，彭蠡匡庐楚望分。黄宪未妨称世德，赵尧终不愧斯文。移家岁晚留鸿迹，佐邑功存计马群。好在年丰身健日，太平林壑荷吾君。
途中遇唐凯酌别前山
作者：张羽
朝代：明
体裁：五言律诗

相逢多□后，相别片时间。旧话匆匆酒，离程窅窅山。军坡霜外□，寺舍雪中闲。情比若溪浪，随君北度关。
道场霁晓
作者：张羽
朝代：明
体裁：古风

城南山簇金芙蓉，飞标特立青冥中。岩前风来虎听法，烟外客至僧鸣钟。云岚乍捲浮初日，台殿高低耀金碧。笋舆飞处破层云，满眼清晖弄晴色。
邮亭次韵徐用先道长
作者：张羽
朝代：明
体裁：七言绝句

南山荗草朝生雾，栖鹘巢边起新路。客子心怀履险忧，马头春色空迟暮。
邵伯湖寄柴墟先生
作者：张羽
朝代：明
体裁：七言律诗

湖口馀寒驻客舟，乡园犹是数程留。短檠迟柝悲今雨，丹阙青云感旧游。飞鹄正酣云外路，浴鸥犹眷水中洲。当时万卷空多兴，通籍金闺误见收。
郭上舍读书处
作者：张羽
朝代：明
体裁：古风

虫鸣县斋晚，月满杏花坛。散帙夜方半，下帷人独寒。屡看孤烛换，讵闻清漏残。拥衣待中旦，杂佩已珊珊。
郭璞祠
作者：张羽
朝代：明
体裁：古风

桓桓吴兴城，孰初相其宜。连山如崇墉，二水从中驰。乃于蛟龙宅，奠此民人基。定鼎非有道，孰能固郊圻。昔者郭参军，青囊挟幽奇。徘徊瞻风气，卜吉实在兹。功德彼生民，祭法古不遗。遂令千载下，血食无穷期。
酒醒闻雨
作者：张羽
朝代：明
体裁：古风

端居苦炎热，独卧多早寤。微醉易成醒，起闻山雨度。萧萧烦燠解，寂寂凉飙举。床空簟更清，漏永天难曙。丰霤落芳塘，惊禽起山树。此时一披襟，将何慰幽素。
醉樵歌
作者：张羽
朝代：明
体裁：古风

华盖山高亘南楚，剩产奇材少榛莽。山人嗜酒而业樵，背负清樽手持斧。丁丁伐木云之深，束薪欲担力不任。且倾醽醁藉盘石，痛饮莫知西日沉。白眼望天歌鼓腹，槲衣半染苔花绿。颓然俯枕树根瞑，鼻息如雷撼岩谷。起来却笑朱买臣，底用金柴缠其身。堪羡刘伶行荷锸，生死无累全天真。楩楠豫章等枯梗，惟取酕醄真乐境。泛观世士多沉酣，误入牢笼犹未醒。
里人陈生善歌旧尝识之十五年后再闻其歌因赠
作者：张羽
朝代：明
体裁：七言绝句

馀音尚忆小梁州，十五年前作漫游。重上朱楼歌一曲，楚天凉月在西楼。
重午四咏守宫艾虎百索辟兵符
作者：张羽
朝代：明

玉杵捣香酥，试入来红髓。底用苦关防，妾身清似水。作伪欲成真，狞狰门上挂。若教鬼有灵，看来应未怕。千丝复万缕，向儿臂上缠。教儿长寿命，一寸一年年。四海静无尘，干戈化缙绅。兵符何用戴，聊复应时新。
重午四咏守宫艾虎百索辟兵符·其一
作者：张羽
朝代：明
体裁：五言绝句

玉杵捣香酥，试入来红髓。底用苦关防，妾身清似水。
重午四咏守宫艾虎百索辟兵符·其三
作者：张羽
朝代：明
体裁：五言绝句

千丝复万缕，向儿臂上缠。教儿长寿命，一寸一年年。
重午四咏守宫艾虎百索辟兵符·其二
作者：张羽
朝代：明
体裁：五言绝句

作伪欲成真，狞狰门上挂。若教鬼有灵，看来应未怕。
重午四咏守宫艾虎百索辟兵符·其四
作者：张羽
朝代：明
体裁：五言绝句

四海静无尘，干戈化缙绅。兵符何用戴，聊复应时新。
重午回文
作者：张羽
朝代：明
体裁：七言绝句

轻罗扇试新词好，玉臂双□彩缕长。清簟昼闲人斗草，午风微袅篆炉香。
重过蜀山徐幼文隐居
作者：张羽
朝代：明
体裁：七言律诗

怜君旧隐此林间，一去神京未得还。独客重来多白发，故人不见只青山。岸前古树曾维艇，雪后高斋几扣关。何日能除簪绂系，莫年相约共投闲。
重阳道院
作者：张羽
朝代：明
体裁：七言律诗

玉洞泉香草自春，丹楼南下瞰城闉。青衣童子曾来地，白石先生过去身。九转炉寒销宿火，七真堂古锁秋尘。松间道士多凡骨，未省谁为出世人。